title: Nautelankoski

text: Aluksi myllyyn asennettiin kolme kiviparia, joilla kyettiin jauhamaan leipäviljaa. 1880-luvulla kivipareja oli jo kahdeksan: kuusi viljan jauhamiseen, lisäksi yksi viljan puhdistukseen ja yksi luujauhoja varten. 1890-1900-luvun taitteessa myllyssä oli neljä kiviparia viljanjauhatukseen sekä lisäksi kuorimakivet, luujauhokivet ja kivet, joilla kyettiin erottamaan jyvät tähkistä. Uudet kauranhöyrytyslaitteet mylly sai seuraavalla vuosikymmenellä. 1930-luvulla myllyä jouduttiin korottamaan toisesta päästä uusien vehnänjauhatuslaitteiden takia. Alun perin myllyä pyöritti viisi vesiratasta, mutta 1900-luvun taitteessa ne vaihdettiin kahteen turbiiniin. Myllyn lisäksi koskessa sijaitsi veranvanutusvalkki sekä pärehöylä ja vuonna 1922 rakennettu saha. Koskessa sijaitsi myös Sikilän kotitarvikemylly, joka oli alkujaan oma rakennus mutta joka rakennettiin myöhemmin kiinni Nautelan tuulimyllyyn. Kolmas mylly oli yksinkertainen jalkamylly, joka poistettiin veroluettelosta vuonna 1869.


title: Nautelankoski

text: Mylly laajensi toimintaansa aina 1940-luvulle saakka, mutta se lopetti toimintansa 1960-luvulla. Mylly on sittemmin kunnostettu ja uusittu toimivaksi, 1940-luvun myllyksi. Myllyssä voi nykyisinkin jauhaa viljaa yhdellä kiviparilla, ja se tuottaa museon sähkön. Yleisölle mylly avattiin vuonna 1992, ja se on osa Nautelankosken museota.


title: Nautelankoski

text: Nautelankosken luoteispuolella, Nautelankosken museoalueella olevalla kalliokumpareella on rautakautisia kuppikiviä. Kosken itäpuolella sijaitsee Kukkarkosken kivikautinen asuinpaikkavyöhyke. Nautelan ympäristössä on tehty koekaivauksia, mutta niissä ei ole löytynyt esihistoriallisia jäänteitä.


title: Nautelankoski

text: Nautelankoskella suoritetaan säännöllisesti erilaisia tutkimuksia ja seurantoja. Turusta kulkee Nautelankoskelle vuonna 1998 perustettu Aurajoen pyöräilyreitti.


title: Tunturien yöpuolta

text: Tunturien yöpuolta on Samuli Paulaharjun kirjoittama novellikokoelma, joka julkaistiin vuonna 1934. Sen tarinat käsittelevät Lappia, ja niiden sisältö pohjautuu sikäläiseen tarinaperinteeseen. Kirjan tapahtumat sijoittuvat pääasiassa erämaahan ja öiseen aikaan, ja Paulaharju on sisällyttänyt tarinoihin yliluonnollisia ja jopa eräänlaisia kauhukirjallisia elementtejä kummituksineen ja Lapinnoitineen.


title: Tunturien yöpuolta

text: Kaikkiaan 15 novellia sisältävä kirja jäi Paulaharjun ainoaksi puhtaasti kaunokirjalliseksi teokseksi. Se sai ilmestyessään ristiriitaiset arvostelut, mutta on toisaalta kuitenkin kirjoittajansa teoksista kansainvälisesti tunnetuin.


title: Vĩnh Yên

text:
Vĩnh Yên on kaupunki Vietnamin pohjoisosassa, Vĩnh Phúcin maakunnan pääkaupunki. Vuonna 1999 kaupungissa oli noin 49 000 asukasta. Se sijaitsee noin 63 kilometriä Hanoista.
Kaupungissa käytiin suuri taistelu ranskalaisten ja vietnamilaisten välillä vuonna 1951 osana Indokiinan sotaa.


title: Tatjana Veškurova

text: Tatjana Leonidovna Veškurova (, s. 23. syyskuuta 1981) on venäläinen 400 metrin juoksija.


title: Tatjana Veškurova

text: Veškurova voitti Göteborgin EM-kisoissa 2006 EM-hopeaa 400 metrillä ajalla 50,15. Samoissa kisoissa hän oli mukana Venäjän joukkueessa, joka voitti 4 x 400 metrin viestijuoksussa EM-kultaa. Kauden lopussa Veškurova sijoittui yleisurheilun maailmancupissa 400 metrillä neljänneksi. Seuraavana vuonna hän juoksi Birminghamin sisäratojen EM-kisoissa matkan viidenneksi. Osakan ulkoratojen MM-kisoissa hän karsiutui välierissä.


title: Tatjana Veškurova

text: Veškurova oli mukana Pekingin olympialaisissa 2008 Venäjän joukkueessa pitkän viestin alkuerissä. Loppukilpailussa, jossa hän ei juossut, joukkue voitti olympiahopeaa. Göteborgin sisäratojen EM-kilpailuissa 2013 hän sai hopeaa 4 × 400 metrin viestissä.


title: Hòa Bình

text: Hòa Bình on kaupunki Vietnamin pohjoisosassa. Se on myös samannimisen maakunnan pääkaupunki. Vuonna 1999 Hòa Bìnhissa oli noin 53 000 asukasta. Kaupunki sijaitsee 76 kilometriä Hanoista länteen valtatie 6:n varrella.


title: Andretti Bain

text: Andretti Bain (s. 1. joulukuuta 1985 Nassau, Bahama) on bahamalainen 400 metrin juoksija.


title: Andretti Bain

text: Bain karsiutui 2004 Grosseton nuorten MM-kisoissa 400 metrin välierissä ajalla 47,86. Neljä vuotta myöhemmin hän voitti matkan NCAA-mestaruudet sekä sisä- että ulkoradoilla. Hän karsiutui Pekingin olympialaisissa 400 metrin henkilökohtaisen kilpailun välierissä ajalla 45,52, mutta oli mukana Bahaman joukkueessa, joka voitti 4 x 400 metrin viestijuoksussa olympiahopeaa.


title: Luettelo auton johdin- ja liitinmerkinnöistä

text: Tämä on luettelo ajoneuvojen johdin- ja liitinmerkinnöistä.


text:
DIN-standardi on vakioinut myös liittimien merkinnät, jotta niiden avulla olisi helpompi etsiä eri virtapiirien kytkentäpisteitä.
Liittimet on merkitty numeroilla ja jotkut tärkeimmät myös kirjaintunnuksin.
Johtimet merkitään väreillä, jotka koostuvatperusväreistä ja mahdollisesta eri värillä tehdystä raidasta.
Alla oleva taulukko esittää tärkeimmät näistä merkinnöistä.
Sytytysjärjestelmä, akku, moottorit


text: Sähkömoottorit


text: Generaattorit, säätimet, käynnistys- ja valaistusjärjestelmä


text: Kytkimet


text: Virtareleet


text: Kytkentärele


text: Generaattorit ja säätimet


title: Alberta Highway 63

text: Alberta Highway 63 on valtatie koillisessa Albertassa, Kanadassa. Tie on tärkein maantieyhteys albertalaiseen Fort McMurrayn taajamaan ja edelleen Athabascan öljyhiekkaesiintymille, joita hyödyntävät yhtiöt kuljettavat tietä pitkin erittäin raskaita ja suurikokoisia kuormia.


title: Alberta Highway 63

text: Tie on suurimmaksi osaksi kaksikaistaista (1+1) maantietä, lukuun ottamatta Alberta Highway 881:n liittymästä kaksi kilometriä etelään alkavaa nelikaistaista (2+2) osuutta, joka jatkuu aina Syncruden "Mildred Lake" -kaivosalueelle saakka, jossa tie muuttuu jälleen kaksikaistaiseksi. Kaksikaistaiset osuudet ovat erittäin vaarallisia. Vuosina 2001–2005 tiellä sattui noin tuhat onnettomuutta, joissa kuoli 25 ja loukkaantui 257 henkilöä. Tietä onkin joissakin yhteyksissä kutsuttu nimillä ”Suicide 63” (suom. ”Itsemurha 63”) ja ”Death Highway” (suom. ”Kuoleman maantie”). Vuonna 2006 Albertan hallitus päätti 240 kilometrin pituisen Highway 55:n ja Fort McMurrayn välisen osuuden leventämisestä asteittain nelikaistaiseksi. Tieosuuden pohjoinen osa Fort McMurrayn ja Highway 881:n liittymän välillä avattiin vuonna 2008. Koko hankkeen kustannusarvio on 650–680 miljoonaa dollaria.


title: Alberta Highway 63

text: Fort McMurraysta pohjoiseen noin 15 minuutin ajomatkan päässä on "Supertest"-niminen ylämäki, joka nousee Poplar Creekistä noin kilometrin matkan 7–8 prosentin kaltevuudella ja on tien pahin koetus suurille rekoille ja ylisuurille kuljetuksille varsinkin talvisaikaan.


title: Ljudmila Litvinova

text: Ljudmila Litvinova (s. 8. kesäkuuta 1985) on venäläinen 400 metrin juoksija.


title: Ljudmila Litvinova

text: Litvinova voitti 2007 alle 23-vuotiaiden EM-kultaa 400 metrillä ajalla 51,25. Seuraavana vuonna hän oli Pekingin olympialaisissa mukana Venäjän joukkueessa, joka voitti 4 × 400 metrin viestijuoksussa olympiahopeaa. Litvinova voitti 2009 400 metrin juoksun Euroopan joukkuemestaruuskisoissa ajalla 51,23. Berliinin MM-kisoissa hän karsiutui 400 metrin henkilökohtaisessa kilpailussa välierissä ajalla 50,52, mutta oli mukana viestijoukkueessa, joka voitti pitkässä viestissä MM-pronssia. Daegun MM-kilpailuissa 2011 hän oli mukana pitkässä viestissä kolmanneksi sijoittuneessa Venäjän joukkueessa.


title: Rouben Mamoulian

text: Rouben Mamoulian (8. lokakuuta 1898 Tbilisi, Venäjän keisarikunta (nyk. Georgia) – 4. joulukuuta 1987 Woodland Hills, Kalifornia, Yhdysvallat) oli armenialaista syntyperää oleva elokuvaohjaaja. Hän aloitti uransa Venäjällä, josta päätyi Lontoon kautta Yhdysvaltoihin 1920-luvun alkupuolella.


title: Rouben Mamoulian

text: Yhdysvalloissa Mamoulian aloitti teatteriohjaajana Rochesterissa ja New Yorkissa. Hänen ensimmäinen elokuvaohjauksena oli vuonna 1929 valmistunut "Applause". Elokuva menestyi hyvin, ja se sai kriitikoilta hyvät arvostelut. Mamoulian ohjasi kaikkiaan 16 elokuvaa. Niiden joukkoon kuuluvat muun muassa vuonna 1931 valmistunut kauhuelokuva "Tri Jekyll & Mr. Hyde" ja vuonna 1941 ensi-iltansa saanut härkätaistelun maailmaan sijoittuva "Verta ja hiekkaa". Mamoulian on saanut tähden Hollywood Walk of Famelle.


title: Pohjois-Suomen lennonvarmistuskeskus

text: Rovaniemellä toimineen Pohjois-Suomen lennonvarmistuskeskuksen (EFPS) vastuualueena oli Suomen lentotiedotusalueen pohjoisosa Oulusta pohjoiseen. Keskus kuului Finavian alaisuuteen. Lennonvarmistuskeskuksen lyhenne EFPS tuli sanoista Europe, Finland ja Pohjois-Suomi.


title: Pohjois-Suomen lennonvarmistuskeskus

text:
Fyysisesti Pohjois-Suomen lennonvarmistuskeskus sijaitsi Rovaniemen lentokentällä, jossa se oli toiminut vuodesta 1976 lähtien.
Etelä-Suomen lennonvarmistuspalveluita hoiti "Etelä-Suomen lennonvarmistuskeskus" (EFES), joka toimi Tampereella, Aitovuoren alueella Olkahisissa.


title: Pohjois-Suomen lennonvarmistuskeskus

text: Etelä- ja Pohjois-Suomen lennonvarmistuskeskukset lakkautettiin 18. marraskuuta 2010, jolloin tilalle perustettiin koko maan kattava Suomen aluelennonjohto.


title: Alicen ravintola

text: Alicen ravintola on Arthur Pennin ohjaama yhdysvaltalainen elokuva vuodelta vuonna 1969. Se on aikalaiskuvaus; elokuvassa Vietnamin sotaa välttelevää muusikkoa esittää Arlo Guthrie ”melkoisen omana itsenään”. Guthrie ja Penn käsikirjoittivat elokuvan yhdessä Venable Herndonin kanssa.


title: Alicen ravintola

text: Elokuva perustuu Arlo Guthrien tunnettuun blueskappaleeseen. Se taas pohjautuu tositapahtumiin, jotka saivat alkunsa kiitospäivänä 1965.


title: Alicen ravintola

text: "The New York Timesin" kriitikot valitsivat "Alicen ravintolan" vuonna 2004 yhdeksi kaikkien aikojen tuhannesta parhaasta elokuvasta.


title: Alicen ravintola

text: Vuonna 1965 Arlo Guthrie (itsenään) yrittää välttää asepalvelusta olemalla opiskelevinaan collegessa syrjäisessä Montanan osavaltiossa. Hänen pitkä tukkansa ja outo käytöksensä herättää huomiota niin paikallisten asukkaiden kuin poliisinkin piirissä. Hänet erotetaan koulusta ja hän liftaa takaisin itärannikolle. Siellä hän menee katsomaan isäänsä Woody Guthrieta (Joseph Boley) sairaalassa.


title: Alicen ravintola

text: Pian Arlo palaa ystäviensä Alice (Pat Quinn) ja Ray Brockin luo. He asuvat vanhassa kirkossa Massachusettsin osavaltion pikkukaupungissa ja ovat tottuneet majoittamaan kaltaisiaan boheemeja isoissa tiloissaan. Heihin kuuluvat Arlon vanha koulutoveri Roger (Geoff Outlaw) ja Shelley (Michael McClanathan), heroiinikoukusta vapautunut taiteilija, joka ajaa kilpaa moottoripyörällä. Alice on avaamassa ravintolaa läheisessä Stockbridgen kaupungissa. Hän on kyllästynyt miehensä Rayn päämäärättömyyteen, aloittaa suhteen Shelleyn kanssa ja ajautuu Arlon ja Rogerin perässä New Yorkiin. Ray tulee hakemaan häntä kotiin kiitospäiväksi, kutsuu myös Arlon ja Rogerin ja sanoo kutsuneensa muutamia ystäviä silloin heidän luokseen.


title: Alicen ravintola

text: Kuten laulussa ”Alice’s Restaurant” kerrotaan, Arlo ystävineen päättää auttaa Rayn ja Alicen juhlavalmisteluja viemällä heidän kotiinsa kertyneet usean kuukauden roskat pois. He lastaavat Volkswagen Kleinbusinsa täyteen roskia ja ajavat kaatopaikalle, joka onkin suljettu kiitospäiväviikonlopuksi. He huomaavat tien varressa roskakasan ja päättävät jättää omankin lastinsa sen jatkoksi.


title: Alicen ravintola

text: Aamulla paikallinen poliisi soittaa ja kysyy roskista. Arlo ystävineen myöntävät roskaamisen, ja poliisit saattavat heidät rikospaikalle ja alkavat tehdä piinallisen yksityiskohtaista rikospaikkatutkintaa useine valokuvineen. Oikeudenkäynnissä he aikovat esittää kaikki 27 kuvaa todisteina oikeudelle, mutta vuorossa oleva tuomari sattuu olemaan sokea eikä piittaa kuvista, vaan määrää pojille 50 dollarin sakon ja velvoittaa heidät keräämään roskat pois laittomasta paikasta.


title: Alicen ravintola

text: Tapahtumien kuluessa Arlo on rakastunut kauniiseen aasialaistyttöön Mari-chaniin (Tina Chen). Arlo joutuu kutsuntoihin New Yorkiin, jossa hänen rikosrekisterimerkintänsä huomataan ja hänet hylätään palvelukseen soveltumattomana. Hän palaa Alicen ja Rayn luo, jossa Ray suuttuu kun löytää Shelleyltä heroiinia. Shelley pakenee paikalta moottoripyörällään, joutuu onnettomuuteen ja kuolee. Seuraavana päivänä Arlon isä Woody Guthrie kuolee. Ray ja Alice vihitään hippityyliin kirkossa. Ray tuntee syyllisyyttä Shelleyn kuolemasta, miettii kirkon myymistä ja kommuunin perustamista maaseudulle. Elokuvan lopussa Alice seisoo yksin morsiuspuvussaan kirkon rappusilla.


title: Match Point

text: Match Point on vuonna 2005 ensi-iltansa saanut draamatrilleri, jonka on ohjannut ja käsikirjoittanut Woody Allen. Elokuvan pääosissa ovat Jonathan Rhys Meyers, Scarlett Johansson, Emily Mortimer, Matthew Goode, Brian Cox ja Penelope Wilton.


title: Match Point

text: Ohjaajalle epätyypillisessä tyylikkäässä ja vakavassa jännityselokuvassa entinen tennisammattilainen Chris Wilton pääsee englantilaisen yläluokan piireihin, kun kihlautuu varakkaan oppilaansa kanssa. Sitten Chris tutustuu morsiamensa veljen kautta kauniiseen amerikkalaistyttöön. Ristiriitojen riivaama Chris turvautuu epätoivoisiin ratkaisuihin, mutta kohtalo on jo puuttunut peliin.


title: Brothers (vuoden 2009 elokuva)

text: Brothers on vuonna 2009 ensi-iltansa saanut Jim Sheridanin ohjaama draamaelokuva. Se on yhdysvaltalainen versio Susanne Bierin tanskalaiselokuvasta "Veljekset" (2004). Elokuvan pääosissa ovat Tobey Maguire, Jake Gyllenhaal ja Natalie Portman.


title: Brothers (vuoden 2009 elokuva)

text: Kriitikko Pertti Avolan mukaan "Brothers" on sekä valtavan intensiivinen että hienovireinen draama. Sheridan käsittelee tasapuolisesti sekä sodan kauhuja että kotirintaman asenneilmastoa yhden perheen ja suvun kautta. Näyttelijätyö on hänen mukaansa kautta linjan erinomaista.


title: Élisabeth Badinter

text: Élisabeth Badinter (o.s. "Bleustein-Blanchet"; s. 5. maaliskuuta 1944 Boulogne-Billancourt, Hauts-de-Seine, Ranska) on ranskalainen kirjailija ja filosofian professori École Polytechniquessa Pariisissa. Hän on Ranskan tunnetuimpia intellektuelleja ja feministejä.


title: Élisabeth Badinter

text: Teoksessaan "Fausse route" (2003, englanniksi "Dead End Feminism") Badinter arvostelee amerikkalaista äärifeminismiä, joka on hänen mukaansa johtanut sukupuolten sotaan. Teoksessa "Le Conflit" (2010, englanniksi "The Conflict") Badinter kritisoi äidin roolin korostumista lastenhoidossa 1980-luvulta alkaen. Teokset ovat herättäneet Ranskassa kiivasta keskustelua.


title: Élisabeth Badinter

text: Badinterin teoksista on ilmestynyt suomeksi "Mikä on mies?" (XY: De l’identité masculine, 1992), jonka on suomentanut Leevi Lehto.


title: Élisabeth Badinter

text: Badinter on isänsä Marcel Bleustein-Blanchet’n perustaman markkinointiviestintäalan kansainvälisen jättiyhtiön Publicis Groupen pääomistaja ja hallituksen puheenjohtaja. Hänen miehensä on ranskalainen juristi, entinen oikeusministeri Robert Badinter. Badinterilla on kolme lasta.


title: Astaksantiini

text: Astaksantiini on terpeeneihin kuuluva ksantofylli-karotenoidi. Kuten monet karotenoidit, se on rasvaliukoinen pigmentti. Astaksantiinin kemiallinen kaava on CHO, moolimassa 596,84 g/mol, sulamispiste 215–216 °C ja CAS-numero 472-61-7.


title: Astaksantiini

text: Kuten muitakin karotenoideja, astaksantiinia tuottavat luonnossa kasvit ja levät.


title: Astaksantiini

text: Valtamerellisessä ravintoketjussa astaksantiinia tuottavat mikrolevät, joista ravintoketjussa ylempänä olevat äyriäiset ja lohensukuiset kalat saavat punaisen värinsä. Myös äyriäisiä syövien flamingojen punaväri on peräisin astaksantiinista.


title: Astaksantiini

text: Toinen väriaine on kantaksantiini, ja molempia on runsaasti esimerkiksi krilleissä, joita luonnonlohet syövät.


title: Astaksantiini

text: Astaksantiinia tuotetaan synteettisesti petrokemikaaleista ja viljelemällä mikroleviä. Viljelemällä astaksantiinia voi tuottaa "Haematococcus pluvialis" -mikrolevästä, jonka pigmenttipitoisuus (40 g/kg kuivapainosta) on 10 000 -kertainen esimerkiksi lohen lihaan verrattuna. Astaksantiinia kalanviljelyyn tuotetaan myös "Phaffia rhodozyma" -hiivan avulla dekstroosista.


title: Astaksantiini

text: Synteettistä astaksantiinia tuottavat BASF ja DSM. Astaksantiinin synteesi ei ole julkista tietoa.


title: Astaksantiini

text: Astaksantiini on voimakas antioksidantti ja sitä käytetään ravintolisänä. Astaksantiini on hyväksytty monissa EU-maissa ja Yhdysvalloissa elintarvikekäyttöön. Astaksantiinin E-koodi on E 161j.


title: Astaksantiini

text: Lähes kaikki kalanviljelyssä käytetty astaksantiini on synteettisesti tuotettua, jolloin astaksantiini-pigmentti muodostaa jopa viidenneksen viljellyn kalan rehukustannuksista.


title: Rama Navami

text: Rama Navami on hindujen juhla, jota vietetään Rama-jumalan syntymän kunniaksi. Ramayana-eeposta, joka kertoo Raman elämästä, luetaan noin viikon ajan ennen juhlaa jatkuvasti, ja itse Rama Navami -päivänä tarinan kohokohdat luetaan temppelissä. Kodit siivotaan perusteellisesti ja koristellaan juhlaa varten. Hedelmiä ja kukkia asetetaan perhealttarille ja varhaisen aamupeseytymisen jälkeen rukoillaan. Talouden nuorin naispuolinen merkitsee kaikki perheenjäsenet punaisella merkillä ennen palvelusmenoihin yhtymistä.


title: Rama Navami

text: Rama-vauvan kuva asetetaan peitettyyn kehtoon. keskipäivällä peite poistetaan ja Ramalle tarjotaan pyhää ruokaa. Useat paastoavat, ja juhlaan liittyy moraalista pohdiskelua ja hyväntekeväisyyden harjoittamista. Ramaan liittyviin pyhiin paikkoihin, kuten Ayodhya ja Ramesvaram, kerääntyy tuhansia pyhiinvaeltajia.


title: 4-pyroni

text: 4-Pyroni eli γ-pyroni (CHO) on tyydyttymätön heterosyklinen ketoni. Yhdiste on isomerinen 2-pyronin kanssa.


title: 4-pyroni

text: 4-pyroni on huoneenlämpötilassa hygroskooppisia eli vettä sitovia kiteitä, jotka sulavat hieman yli 32,5 °C:n lämpötilassa. 4-pyroni on heikko emäs, mutta vahvempi emäs kuin isomeerinsa 2-pyroni ja protonoituu karbonyyliryhmästään muodostaen 4-hydroksipyrulinium-ionin. Yhdisteellä on myös aromaattisen yhdisteen kaltaisia ominaisuuksia.


title: 4-pyroni

text: 4-pyronia voidaan valmistaa kelidonihaposta kuumentamalla sitä hieman yli yhdisteen sulamispisteen. Kelidonihappoa voidaan valmistaa asetonista ja dietyylioksalaatista.


title: 4-pyroni

text: Monet luonnossa esiintyvät yhdisteet sisältävät 4-pyronin rakenneyksikön. Bentseenin kanssa 4-pyroni muodostaa kaksi kondensaatioyhdistettä kromonin ja ksantonin. Myös maltoli ja kojihappo ovat 4-pyronin johdannaisia.


title: Anton Kokorin

text: Anton Sergejevitš Kokorin (, s. 5. huhtikuuta 1987 Taškent, Uzbekistan) on venäläinen 400 metrin juoksija.


title: Anton Kokorin

text: Kokorin karsiutui 2006 Pekingin nuorten MM-kisoissa 400 metrin välierissä ajalla 46,78. Seuraavana vuonna hän voitti Venäjän alle 23-vuotiaiden mestaruuden ja sijoittui neljänneksi alle 23-vuotiaiden EM-kisoissa ajalla 45,93. Kokorin oli Pekingin olympialaisissa 2008 mukana Venäjän joukkueessa, joka voitti 4 × 400 metrin viestijuoksussa olympiapronssia.


title: Who Is It

text: Who Is It on Michael Jacksonin viides single, joka julkaistiin Dangerous-albumilta vuonna 1992.


title: Paul Winter

text: Paul Winter (s. 31. elokuuta 1939 Altoona, Pennsylvania, Yhdysvallat) on yhdysvaltalainen saksofonisti (altto- ja sopraanosaksofoni) ja kuusinkertainen Grammy-palkittu.


title: Paul Winter

text: Winter valmistui Altoonan alueen lukiosta vuonna 1957. Vuonna 1961, kun Winter oli vielä yliopistossa, hänen yhtyeensä "The Paul Winter Sextet" voitti "Intercollegiate Jazz-festivaalin" ja solmi levytyssopimuksen Columbia Recordsin kanssa. Seuraavana vuonna yhtye kiersi Latinalaista Amerikkaa, soittaen 160 konserttia 23 maassa. "The Paul Winter Sextet" oli myös ensimmäinen Valkoisessa talossa esiintynyt jazz-yhtye.


title: Paul Winter

text: Winter palasi Brasiliaan 1960-luvun puolivälissä ja hänen kiinnostuksensa brasilialaiseen musiikkiin johti vuonna 1965 julkaistuun albumiin "Rio".


title: Paul Winter

text: 1960-luvun lopulla Winterin yhtye muutti nimensä "Paul Winter Consortoksi" ja vuonna 1972 yhtye julkaisi George Martinin tuottaman "Icarus"-nimisen albumin.


title: Gosau

text: Gosau on Ylä-Itävallassa sijaitseva hieman alle kahdentuhannen asukkaan kunta. Sen pinta-alasta 58,9% on metsää. Gosau on yksi harvoista luterilaisista alueista Itävallassa. Kunta kuuluu myös Salzkammergutin alueeseen, mikä on tunnettu vilkkaasta turismista.


title: Grünau im Almtal

text: Grünau im Almtal on Ylä-Itävallassa sijaitseva hieman yli kahdentuhannen asukkaan kunta. Kunta kuuluu Salzkammergutin matkailualueeseen ja sen pinta-alasta 74.5% on metsää. Grünau im Almtalin kokonaispinta-ala on 230 km², mikä tekee siitä Itävallan pinta-alaltaan suurimman kunnan.


title: Grünau im Almtal

text: Grünau im Almtalin naapurikuntia ovat Ebensee, Gmunden, Altaussee, Klaus, Hinterstoder, Grundlsee, Steinbach ja Scharnstein.


title: Panssari-ilmatorjuntapatteri

text: Panssari-ilmatorjuntapatteri (PSITPTRI) on Helsingin Ilmatorjuntarykmentin alainen perusyksikkö Panssariprikaatissa Parolassa. Joukkoyksikkö kouluttaa ilmatorjunnan taistelijoita mekanisoidun taisteluosaston ja pääkaupunkiseudun ilmatorjuntajoukkoihin.


title: Panssari-ilmatorjuntapatteri

text: Panssari-ilmatorjuntapatterin tärkein koulutuskalusto on 35 ITK 88-ilmatorjuntakanuuna, 23 ITK 95-ilmatorjuntakanuuna sekä SFM97-tulenjohtolaite. Yksikön aikaisempaa koulutuskalustoa ovat mm. ilmatorjuntapanssarivaunu 90 Marksman ja 23 ITK 61-ilmatorjuntakanuuna "Sergei", joiden koulutusta annetaan nykyisin vain kertausharjoituksissa.


title: Kanadan huippumalli haussa

text: Kanadan huippumalli haussa ("Canada's Next Top Model") on kanadalainen television viihdeohjelma, jossa alansa huipulle ja kuuluisuuteen pyrkivät mallit kilpailevat keskenään. Ohjelma perustuu yhdysvaltalaiseen "Huippumalli haussa" -formaattiin. Ohjelmaa on näytetty Suomessa kaksi tuotantokautta ja kolmatta esitetään parhaillaan. Tuomareina ohjelmassa ovat Jay Manuel, Mike Ruiz, Jeanne Beker ja Yasmin Warsame.


title: Maret Ani

text: Maret Ani (s. 31. tammikuuta 1982 Tallinna) on virolainen tennispelaaja. Parhaimmillaan hän on sijoittunut WTA-maailmanlistalla kaksinpelissä sijalle 63 toukokuussa 2006 ja nelinpelissä sijalle 39 huhtikuussa 2004. Australian avoimissa 2004 hän pääsi parinsa Libuše Prusován kanssa välieriin. Fed Cupissa hän on edustanut Viroa 46 maaottelussa 1998–2011. Hän on eniten maaotteluita Fed Cupissa pelannut virolainen.


title: Heinäratamo

text: Heinäratamo ("Plantago lanceolata") on monivuotinen ruohokasvi ratamokasvien ("Plantaginaceae") heimossa. Se on kuivahkoilla kulttuuribiotoopeilla kasvava laajalle levinnyt laji, jota tavataan Euroopassa, Aasiassa, Afrikassa ja Pohjois-Amerikassa. Suomessa heinäratamon levinneisyys painottuu maan lounaisosaan. Sen vanha kasvionimi on ollut suikealehtinen ratamo. Kansankielisiä nimiä ovat olleet esimerkiksi kourulehti, nukenlehti ja rautalehti. Tieteellinen lajinimi "lanceolata" viittaa lehtien pitkänkapeaan muotoon.


title: Heinäratamo

text: Heinäratamo kasvaa kymmenestä viiteenkymmeneen senttimetriä korkeaksi. Lehdet ovat pystykasvuiset, pitkät, lyhytruotiset ja kapean suikeat. Lehtilapa on enintään 20 senttimetriä pitkä ja 4,5 cm leveä. Se on laidaltaan ehyt tai harvahampainen, tavallisesti harvaan karvainen. Lehtiruusukkeen keskeltä kohoaa pitkähkö, särmikäs ja myötäkarvainen vana, jonka päässä on kukinto. Vana on yleensä noin kaksi kertaa lehtien pituinen. Kukinto on hyvin tiheä, pallero-lieriömäinen tähkä. Kukan verhiö muodostuu lyhytkarvaisista, yhdiskasvuisista, 2,5–3 millimetrin pituisista liuskoista. Teriöt ovat väriltään ruskehtavat ja pienet, niiden liuskat ovat 1,5–2,5 millimetriä pitkät ja terävähköt. Heteet ovat teriöistä ulospäin suuntautuvat, 3–5 mm pitkät, ja niiden ponnet ovat keltaiset. Suomessa heinäratamo kukkii kesä–elokuussa. Se on tuulipölytteinen. Hedelmänä on kota, joka on tavallisesti kaksisiemeninen. Heinäratamo muistuttaa jokseenkin soikkoratamoa ("Plantago media"), jolla on kumminkin matalakasvuiset ja leveämmät lehdet.


title: Heinäratamo

text: Heinäratamo on levinnyt koko Eurooppaan pohjoisinta Fennoskandiaa ja Venäjää lukuun ottamatta. Lajia tavataan monin paikoin myös Pohjois-Afrikassa, Aasian keskiosissa ja Japanissa. Pohjois-Amerikassa se on Yhdysvaltain alueella laajalle levinnyt tulokaslaji, ja joissain USA:n osavaltioissa sitä pidetään vahingollisena rikkakasvina.


title: Heinäratamo

text: Suomessa heinäratamoa on tavattu lähes koko maasta. Ahvenanmaalla se on hyvin yleinen ja Etelä-Suomessa paikoitellen yleinen varsinkin Varsinais-Suomessa sekä Etelä-Karjalassa, mutta pohjoisempana maassa se on vain satunnaiskasvi. Yleisyydestään huolimatta heinäratamo ei ole Ahvenanmaallakaan alkuperäinen vaan muinaistulokas. Eteläisimmässä Suomessa, lounaiskolkan runsaan esiintymäalueen ulkopuolella, heinäratamo on tiettävästi vanhan, ehkä jo rautakautisen asutuksen osoittajalaji. Sen sijaan Kaakkois-Suomen runsaammat esiintymät johtuvat uudemmasta levittäytymisestä, ja heinäratamo on siellä peräisin idästä Venäjän suunnalta. Etelä-Suomen pohjoispuolella heinäratamo kasvaa yksistään uustulokkaana.


title: Heinäratamo

text: Heinäratamo viihtyy parhaiten avoimilla ja kuivahkoilla kasvupaikoilla, kuten kedoilla, ahoilla, nummilla, pientareilla, nurmikoilla, radanvarsilla ja joutomailla. Ahvenanmaalla se suosii runsaskalkkisia kasvupaikkoja.


title: Heinäratamo

text: Heinäratamo on monen muun ratamolajin tapaan vanha lääkekasvi. Keski-Euroopassa sen tuoreita lehtiä tai niiden mehua on käytetty haavojen hoitoon, kurkunpään ja keuhkoputken vaivoihin ja astman hoitoon.


title: Heinäratamo

text: Heinäratamo on täpläverkkoperhosen ("Melitaea cinxia") paljon tutkittujen Ahvenanmaan populaatioiden tärkein ravintokasvi. Perhosen toukat elävät heinäratamon (tai tähkätädykkeen, "Veronica spicata") lehdille rakentamassaan seittimäisessä pesässä. Heinäratamo on myös "Podosphaera plantaginis" -härmäsienen ainoa isäntäkasvi. "P. plantaginis" on heinäratamon kannalta haitallinen patogeeni, joka näkyy harmaanvalkoisina laikkuina kasvin lehtien pinnalla.


title: Curling talviolympialaisissa 1988

text: Vuoden 1988 talviolympialaisissa järjestettiin curling näytöstapahtumana. Ottelut pelattiin Max Bell Centre -areenalla Calgaryssa, Kanadassa.


title: Kauppakeskus Chydenia

text: Kauppakeskus Chydenia on Kokkolan keskustassa sijaitseva kauppakeskus. Keskuksen ensimmäinen osa valmistui vuonna 2006, kolmas 2009. Kauppakeskus on osittain Tehtaankadulla, Rantakadulla ja Rautatienkadulla. Kauppakeskuksen ensimmäisessä osassa on kolme kerrosta, toisessa osassa kaksi ja kolmannessa kuusi, joista kaksi on liikekäytössä.


title: Kauppakeskus Chydenia

text: Kauppakeskuksessa on liki 300 pysäköintipaikkaa. Pysäköinti on maksutonta molemmissa parkkihalleissa pysäköintikiekolla.


title: Grundlsee

text: Grundlsee on kunta Liezenissä, Grundlsee-järven rannalla Itävallassa. Se sijaitsee Salzkammergutin matkailualueella.


title: St Edmund’s College

text: St Edmund’s College on yksi Cambridgen yliopiston 31 collegesta. Se aloitti toimintansa Cambridgessa vuonna 1896 neljän katolisen opiskelijan muutettua paikalle, jossa nykyään sijaitsee collegen omistama rakennus "Norfolk building". Roomalais-katolisten opiskelijoiden paluun Cambridgen yliopistoon ensimmäistä kertaa 1500-luvun uskonpuhdistuksen jälkeen mahdollisti Test Act -lain kumoaminen 1871. Collegen perustamisessa aloitteellisia olivat paroni Anatole von Hügel ja Henry Fitzalan Howard, Norfolkin 15. herttua. Instituutio tunnettiin aikaisemmin nimellä "St Edmund's House" ja se olikin aluksi asuinpaikka opiskelijoille, jotka olivat jäseninä toisissa collegeissa. Collegen kappeli vihittiin käyttöön 1916. Vuonna 1939 collegeen rakennettiin lisää opiskelija-asuntoja ja ruokasali. Nimi muutettiin St Edmund's Collegeksi vuonna 1986. Vuonna 1996 St Edmund's College sai Cambridgen yliopistolta täysivaltaisen collegen statuksen.


title: St Edmund’s College

text: College on saanut nimensä Edmund Rikkaan eli Canterburyn arkkipiispana 1234–1240 toimineen Abingdonin Pyhän Edmundin mukaan.


title: St Edmund’s College

text: St Edmund's College on yksi kuudesta jatko-opiskelijoille tai varttuneille opiskelijoille tarkoitetusta Cambridgen yliopiston collegesta. Se hyväksyy opiskelijoiksi ainoastaan jatko-opiskelijoita ja yli 21-vuotiaita perustutkinto-opiskelijoita.


title: Aleksanterinkatu (Tampere)

text: Aleksanterinkatu on Tampereella Kyttälän kaupunginosassa sijaitseva pohjois–etelä-suuntainen katu, joka on yksi Hämeenkadun, Tampereen pääkadun, poikkikaduista. Etelässä se risteää Hatanpään valtatieltä Sorinaukion kohdalla ja päättyy pohjoisessa Erkkilänaukeelle Jussinkylässä, lähellä tuomiokirkkoa.


title: Aleksanterinkatu (Tampere)

text: Useimpien Kyttälän katujen tapaan Aleksanterinkatu nimettiin vuonna 1877, kun alue liitettiin Tampereen kaupunkiin ja sille vahvistettiin asemakaava. Asemakaavaa päästiin tosin toteuttamaan käytännössä vasta 1890-luvulla, kun alueen vanhoille asukkaille myönnetty 15 vuoden vuokra-aika umpeutui. Aleksanterinkadun nimi viittaa oletettavasti keisari Aleksanteri II:een, joka oli vahvistanut Tampereen vapaakaupunkioikeudet muuttumattomina uudeksi 50-vuotiskaudeksi vuonna 1855.


title: Aleksanterinkatu (Tampere)

text: Tampereen kadunnimiä 1930-luvulla kaupunginhallituksen toimeksiannosta arvioinut toimikunta esitti Aleksanterinkadun nimen vaihtamista ”Aleksis Kiven kaduksi”, koska ”katu on saanut nimensä Venäjän keisarin mukaan ja viittaa aikaan, jolloin Suomi oli epäitsenäinen ja vieraan vallan alaisena”. Kaupunginhallitus ei kuitenkaan yhtynyt toimikunnan näkemykseen ja kadunnimi säilyi vuonna 1936 voimaan tulleessa uudessa asemakaavassa. Aleksanterinkadun sijaan nimen Aleksis Kiven katu sai kaavamuutoksessa entinen Itäinenkatu.


title: Dacia (yhtye)

text: Dacia on tamperelainen dance-yhtye. Yhtye perustettiin Virroilla vuonna 2005. Yhtyeeseen kuuluvat perustajajäsenet NyyJork ja Rion sekä vokalisti Susan.


title: Dacia (yhtye)

text: Dacian perustajajäsenet NyyJork ja Rion tapasivat toisensa Virroilla, jossa kumpikin oli opiskelemassa alkuvuonna 2005. Rion löysi yhtyeen vokalistin Susanin ollessaan serkkunsa (Rionin) konfirmaatiotilaisuudessa syksyllä 2005. Näin Susanista tuli osa yhtyettä. Yhtyeeseen liittyi vielä syksyllä 2006 tanssiduo Zone.


title: Dacia (yhtye)

text: Dacian menestys alkoi näkyä aluksi internetsivuilla ja Dacian musiikkia soi jo jonkun verrain yökerhoissa. Vuonna 2007 julkaistiin singlet "Muistot" ja "Seikkailija". Molemmat kappaleet sijoittuivat Suomen virallisen singlelistan 3. sijalle. Vuonna 2009 yhtye julkaisi Salaisuus-nimisen singlen, joka ylsi singlelistan sijalle 6. Dacian ensimmäinen kokopitkä albumi "Musiikki on energiaa" julkaistiin maaliskuussa 2009 ja sijoittui parhaimmillaan Suomen virallisen albumilistan sijalle 36.


title: Dacia

text: Dacia tarkoittaa seuraavia asioita:


title: Hangon vesitorni

text: Hangon vesitorni on Hangon kaupungin omistama vesitorni. Torni sijaitsee Vartiovuorella. Arkkitehti Bertel Liljequistin suunnittelema vesitorni valmistui jatkosodan aikana vuonna 1943 vanhan tuhoutuneen vesitornin tilalle.


title: Hangon vesitorni

text: Vesitorni on Hangon kaupungin ainoa. Sen vesitilavuus on 500 kuutiometriä. Kesäisin torni toimii myös näköalatornina.


title: Hangon vesitorni

text: Hangon vuonna 1910 valmistunut graniittiverhottu vesitorni oli Suomen ensimmäinen varsinainen vesitorni. Tornin suunnitteli arkkitehti Waldemar Aspelin. Sen vesitilavuus oli 400 m³. Talvisodan rauhanehtojen mukaan Hankoniemi jouduttiin vuokraamaan Neuvostoliitolle. Jatkosodan syttyessä vuonna 1941 neuvostoliittolaiset joukot ehtivät räjäyttää vesitornin, ja räjäytys turmeli myös Hangon kirkkoa.


title: Curling talviolympialaisissa 1992

text: Vuoden 1992 talviolympialaisissa järjestettiin curling näytöslajina. Ottelut pelattiin Pralognan-la-Vanoisessa, noin 50 kilometrin päässä isäntäkaupungista Albertvillestä.


title: Tehtaankatu (Kokkola)

text: Tehtaankatu () on Kokkolan pääkatu. Pääradan suuntaisesti keskustassa kulkeva Tehtaankatu alkaa aivan ydinkeskustan läheisyydestä ja päättyy kaupungin luoteispuolella kulkevaan Pohjoisväylään. Kadun pituus on noin kolme kilometriä. Rantakadun ja Itäisen Kirkkokadun välinen osuus on kävelykatua. Joulun aikoihin Tehtaankatu valaistaan ja koristellaan joulukaduksi. Tehtaankadulla sijaitsevat muun muassa kauppakeskus Chydenia, Halpa-halli, Dressmann ja kauppakeskus Rantakulma. Tehtaankatu kulkee linja-autoaseman vieritse. Tehtaankadulta on yksi kortteli rautatieasemalle.


title: Liezen (piiri)

text: Liezen on Steiermarkin osavaltiossa Itävallassa sijaitseva piiri. Se on kaikista Itävallan piireistä pinta-alaltaan suurin, noin kolme kertaa muita suurempi. Liezenin piiriin kuuluu 51 kuntaa ja lukuisia vuoria ja järviä.


title: Liezen (piiri)

text: Kaupungit ("Städte") on merkitty lihavoituna. "Expositur" tarkoittaa muodollisesti itsenäistä aluetta, joka kuitenkin kuuluu samaan piiriin.


title: Rautatienkatu (Kokkola)

text: Rautatienkatu () on Kokkolassa sijaitseva katu. Kokkolan rautatieasema, Kokkolan K-Citymarket ja linja-autoasema sijaitsevat tällä kadulla. Rautatienkadulta on noin 18 kilometriä lentoasemalle. Rautatienkadun läheiset kadut ovat Kustaa Aadolfin katu, Kaarlelankatu, Itäinen Kirkkokatu, Isokatu ja Ristirannankatu. Rautatienkatu on yksi Kokkolan vilkkaimmista kaduista. Rautatienkadun levennys valmistui kesän lopussa 2009. Eteläväylän kohdalla Rautatienkadun nimi vaihtuu Jyväskyläntieksi, joka jatkuu pitkään Kokkolasta etelään.


title: Lucy Cavendish College

text: Lucy Cavendish College on yksi englantilaisen Cambridgen yliopiston 31 collegesta. Se perustettiin vuonna 1965 naisten koulutuksen edistämiseksi. Se on yksi Cambridgen yliopiston kolmesta nykyisestä ainoastaan naisopiskelijoille tarkoitetusta collegesta; muut kaksi ovat Newnham College ja Murray Edwards College. College hyväksyy vain yli 21-vuotiaita naisopiskelijoita. Alun perin college oli tarkoitettu vain jatko-opiskelijoille, mutta vuodesta 1972 alkaen college on hyväksynyt myös perustutkinto-opiskelijoita. Collegen perustajajäsenet päättivät nimetä collegen Lucy Cavendishin (o.s. Lucy Caroline Lyttelton, 1841–1925), naisten koulutuksen puolesta toimineen yhteiskunnallisen vaikuttajan mukaan.


title: Skyrunners

text: Skyrunners on Disney XD -kanavan ensimmäinen televisioelokuva, jonka ensi-ilta oli 27. marraskuuta 2009. Elokuva on lajityypiltään tieteisseikkailu.


title: Skyrunners

text: Teiniveljekset Nick ja Tyler löytävät UFOn läheltä kotikaupunkiaan. Pojat yrittävät salailla asiaa piilottaen UFOn, mutta pian Tylerillä ilmenee rajuja fyysisiä muutoksia ja supervoimia. Nick ei ota asiaa vakavasti eikä usko Tyleriä, sillä hänellä on kiireitä jahdatessaan ihastuksen kohdettaan Julie Gunnia. Epätoivoinen Tyler päättää kääntyä hallituksen edustavan agentin Armstrongin puoleen, jolla on muutenkin ollut vihiä asioista. Armstong selittää Tylerille fyysiset muutokset ja supervoimat, mutta selviääkin, että hän on itse naamioitunut avaruusolento - hän paljastaa avaruusolentojen suunnitelmat tuhota kaikki ihmiset maapallolta. Armstrong sieppaa Tylerin ja Nickin kuokkavieraillessa Darrylin valmistujaisbileissä.


title: Emäkosken koulu

text: Emäkosken koulu on Nokialla toimiva peruskoulu. Perustamislupa Emäkosken yhteiskoululle myönnettiin 16. tuokokuuta 1957 ja oikeuden antaa keskikoulutodistuksia se sai 27. joulukuuta 1961. Ylioppilastutkinto-oikeuden se sai 13. tammikuuta 1965.


title: Emäkosken koulu

text: Koulu toimi aluksi viisiluokkaisena, ja se sai laajentumisluvan kahdeksanluokkaiseksi 10. toukokuuta 1962. Keskikoulun lukusuunnitelmassa pyrittiin alkuvuosina käytännöllisyyteen ja elämänläheisyyteen. Tällöin pakollisina aineina olivat kauppaoppi ja konttorityöt, pika- ja konekirjoitus. Pojilla pakollisina aineina olivat käsityöt ja teknillinen askartelu, tytöillä kotitalous keskikoulun loppuun saakka. Lukusuunnitelmaa jouduttiin myöhemmin asetusten ja säädöksien vuoksi yhdenmukaistamaan. Koulu toimi aluksi Nokian jatkokoulun vuokralaisena sekä Nokian yhteiskoulun tiloissa. Neljä lukuvuotta opetus järjestettiin iltavuorona Kankaantaan kansakoulussa. Oma koulurakennus valmistui vasta 1963, rakennus aloitettiin syksyllä 1961. Lisärakennuksen rakennus alkoi 1967.


title: Emäkosken koulu

text: Koulun rehtoreita ovat olleet vuosina 1957–1966 Veikko Parikka, 1966–1970 Erkki Teivas ja 1970–1976 Antti Häikiö. Nykyisin rehtorina toimii Eija Paukkuri. Koulussa toimii peruskoulun 7.–9. luokat ja näiden ohella Emäkoskessa sijaitsee viestintäpainotteinen luokka sekä joustopohjainen JOPO-luokka. Emäkosken koulu toimii myös laajasti nokialaisen mallin pohjalta oppilaiden liikkuvuuden lisäämiseksi. Emäkosken koulussa on tehty laajoja kuntotutkimuksia kevään ja kesän 2017 aikana perustuen aiempaan kuntokartoitukseen sekä henkilöstön havaintoihin. Tutkimusten perusteella koulurakennuksen vanhassa osassa on laajoja kosteus- ja mikrobivaurioita lähes kaikissa tutkituissa rakenneosissa.


title: Emäkosken koulu

text: Nokian kaupungin sivistyslautakunta hyväksyi 12,6 miljoonan euron hankkeen tilaohjelman. Uuden koulurakennuksen tulisi olla valmis vuoden 2019 loppuun mennessä. Tällä hetkellä koulurakennukselle suoritetaan tiivistys- ja kapselointikorjauksia yksi siipi kerrallaan.


title: Sony/ATV Music Publishing

text: Sony/ATV Music Publishing on musiikkikustantamo, jonka omistavat yhdessä "Michael Jackson Family Trust" ja Sony. Associated Television (ATV) järjestön perusti alun perin Lew Grade vuonna 1955. Vuonna 1957 ATV hankki Pye Recordsin tytäryhtiökseen. Tuolloin Pye Records oli yksi kolmesta suuresta levy-yhtiöstä Isossa-Britanniassa ja yhdessä EMI:n ja Decca Recordsin kanssa ne muodostivat suurimman osan musiikin myynnistä maassa.


title: Sony/ATV Music Publishing

text: ATV ja Pye Records olivat kärjessä Brittiläisen musiikin "räjähdyksessä" vuonna 1960. Sopimuksia tehtiin Yhdysvaltalaisten yritysten kanssa, joiden avulla pystyttiin valmistamaan ja levittämään äänityksiä Britanniassa. Seuraavaksi ATV hankki Lennon/ McCartney kappaleiden katalogin, Northern Songsin, vuonna 1968. Katalogi käsittää lähes jokaisen kappaleen, jonka John Lennon ja Paul McCartney kirjoittivat ennen vuotta 1970.


title: Sony/ATV Music Publishing

text: Gradesin omaisuus alkoi hiipua 1980-luvun lähestettyä. 1980-luvun puolivälissä ATV sekä Pye Records myytiin. Yritykset osti Australialainen Robert Holmes, joka myi ne nopeasti pois saatuaan tarpeeksi voittoa. Ne myytiin vuonna 1985 47,5 miljoonalla dollarilla poptähti Michael Jacksonille. Tämä järkytti Paul McCartneytä, joka oli kertonut Jacksonille kuinka tärkeää olisi omistaa kyseiset yhtiöt. McCartneyn oli aikomus ostaa yhtiöt, mutta Jacksonin isomman tarjouksen myötä hän sai ne itselleen.


title: Sony/ATV Music Publishing

text: Vuonna 1995 Jackson yhdisti ATV:n Sonyn kanssa, jolloin syntyi "Sony/ATV Music Publishing". Yhtiöstä tuli kolmanneksi suurin musiikin julkaisija maailmassa, omistaen oikeudet muun muassa Elvis Presleyn, Eminemin, Akonin, Bob Dylanin ja Willie Nelsonin kappaleisiin. Alan asiantuntijat ovat arvioineet "Sony/ATV Music Publishing" -yhtiön arvoksi 1,5 miljardia dollaria.


title: Doomsday Bound

text: Doomsday Bound suomalaisen punk duo Black Magic Sixin toinen studioalbumi. Se julkaistiin 10. maaliskuuta 2010 Cobra Recordsin kautta.


title: Doomsday Bound

text: Albumi sai hyvän vastaanoton. Soundin Antti Luukkanen antoi albumille täydet viisi tähteä, kehuen saatananpalvonnalla flirttailun toimivuutta sekä musiikin syvyyttä instrumentaation puutteesta huolimatta. Desibelin Antti Hurskainen pitää musiikillista reseptiä toimivana, mutta yhtyeen sortuvan silti rutiinisuoritukseen, ja kotikuuntelussa albumin jäävän kaipaamaan jotakin. Kaaoszinen Petri Hänninen antoi albumille yhdeksän pistettä kymmenestä, kehuen musiikin laadukkuutta, vaikka pitikin yllätyksettömyyttä ja raskautta pieninä miinuksina.


title: Doomsday Bound

text: Kaikki kappaleet säveltäneet ja sanoittaneet J-Tan ja Lew Siffer.


title: Monte dei Paschi di Siena

text: Monte dei Paschi di Siena on Euroopan vanhimpia pankkeja. Se perustettiin 1400-luvulla hyväntekeväisyyslaitokseksi, joka lainasi rahaa köyhille. Pankin perustamisvuosi on 1472. Montesta kasvoi yksi Italian arvostetuimmista pankeista, ja sitä se on edelleenkin. Pääkonttori on 1400-luvulta lähtien toiminut kahdessa palatsissa: renessanssityylisessä "Spanocchi"ssa ja goottilaisessa "Salimbeni"ssa. Vuonna 1972 pankki palkkasi arkkitehti Pierluigi Spadolinon uudistamaan rakennuksia. Historiallisen kuoren sisään rakennettiin modernit tilat. Näin saatiin täydelliset kulissit pankin taidekokoelmalle, josta suurin osa on entisessä San Donaton kirkossa. Sinne johtaa tunneli päärakennuksesta. Siellä on Sienan gotiikan mestariteoksista mm Pietro Lorenzettin "krusifiksi" ja Giovanni di Paolon "Neitsyt Maria".


title: Monte dei Paschi di Siena

text: Pankki sponsoroi Sienalaista koripalloseuraa Mens Sana Basket.


title: Homerton College

text: Homerton College on yksi Cambridgen yliopiston 31 collegesta. Collegen juuret ovat 1730-luvun Lontoossa, jossa perustettiin "King's Head Society" pappien kouluttamiseksi kongregationalistiselle kirkolle. Vuoteen 1768 mennessä yhdistys oli ostanut talon Homertonista, joka sijaitsee Hackneyssä Itä-Lontoossa. 1800-luvun aikana instituutio tunnettiin nimillä "Homerton Academy Society" ja "Homerton College Society". Kun oppilaitoksen teologiset tehtävät siirrettiin muualle vuonna 1850, oppilaitos keskittyi ainoastaan opettajien koulutukseen. Opiskelijoina oli sekä miehiä että naisia.


title: Homerton College

text: Vuonna 1894 college muutti Lontoosta Cambridgeen Hills Roadin varteen nykyiselle paikalleen rakennuksiin, joissa oli toiminut jo aiemmin lakkautettu "Cavendish College". Lähes samaan aikaan Homerton College muuttui vain naisille tarkoitetuksi oppilaitokseksi, sillä Cambridgessa ei tuohon aikaan toiminut lainkaan sekacollegeja. Miehiä alettiin hyväksyä uudelleen opiskelijoiksi Homerton Collegeen 1970-luvulla. Vuonna 1976 Homerton College sai "Approved Society"-statuksen Cambridgen yliopistossa; lähes kaikki sen opiskelijat olivat opettajakoulutettavia. Vuodesta 2001 alkaen Homerton Collegessa voi opiskella laajasti eri akateemisia oppiaineita ja se on nykyään opiskelijamäärältään yksi Cambridgen suurimmista collegeista.


title: Korppoon säätutka

text: Korppoon säätutka on Rumarin kylässä Korppoossa, nykyisessä Paraisten kaupungissa, toimiva C-Band Doppler -säätutka, joka aloitti toimintansa 15. elokuuta 1997. Tornin korkeus maanpinnasta on 29 metriä ja merenpinnasta 61 metriä. Tutkan viralliset vihkiäiset pidettiin 10. syyskuuta 1997.


title: Korppoon säätutka

text: Ilmatieteen laitos vastaa Korppoon säätutkan ylläpidosta ja operoinnista, ja Korppoon säätutkan lisäksi tutkaverkkoon kuuluu yhdeksän muuta säätutkaa.


title: Korppoon säätutka

text: Korppoon säätutka korvasi Maskun vesitornissa 12 vuotta sijainneen tutkan, joka oli jo vanhentunut. Uuden tutkan sijoituspaikaksi valittiin Korppoo, koska sadealueet ja matalapaineet saapuvat Suomeen tavallisimmin lännen tai lounaan suunnalta. Tutkatorni maksoi yli viisi miljoonaa markkaa, ja se toteutettiin Ilmatieteen laitoksen ja Tielaitoksen Turun piirin yhteishankkeena. Tiepiiri saa tärkeää tietoa säähäiriöistä tutkan avulla: se auttaa muun muassa talvikunnossapitotöiden ennakointia. Tutkan ansiosta vuosisäästöt nousivat jopa miljooniin markkoihin. Säästöt tulivat lisääntyneestä toiminnan luotettavuudesta, liikenneturvallisuuden parantumisesta ja ympäristöystävällisyyden tehostumisesta. Liukkauden torjuntaan käytettävän suolan määrä uskottiin putoavan noin kolmanneksella Turun tiepiirissä.


title: Korppoon säätutka

text: Tutkan antenni pyörii 1–4 kertaa minuutissa ja antaa tutkakuvan viiden minuutin välein. Tutka pystyy mittaamaan kahdensadan kilometrin säteellä ja kesällä vielä sata kilometriä tätäkin kauemmas. Talvisin se pystyy mittaamaan lähestyvät lumisateet 150 kilometrin päästä. Havaintoalueen ydinalue on Saaristomeri, mutta sen reuna-alueet ulottuvat Saarenmaan eteläkärkeen, Tukholmaan ja Suomessa Porvooseen, Lahteen ja Kristiinankaupunkiin.


title: Korppoon säätutka

text: Korppoon tutkan antennin halkaisija on 4,5 m ja antennikeilan leveys noin 1 asteen. Tutkan toimintataajuus on 5,5–5,7 GHz, pulssiteho 250 kW ja keskimääräinen teho enintään 300 W. Aseman kansainvälinen tunnusnumero (WMO) on 02933 ja kansallinen tunnusnumero (LPNN) 0021.


title: Korppoon säätutka

text: Säätutkatorni hallitsee näkyvästi saaren maisemaa, ja se on suosittu matkailukohde Saariston rengastien varrella. Tornin yläosassa on sen kiertävä näköalatasanne, josta voi kirkkaalla säällä nähdä jopa Utöhön asti. Näköalatasanne on 14 metrin korkeudessa. Tornissa ei ole hissiä, vaan ylös päästäkseen on käytettävä portaita. Tornin juurella on lisäksi kahvikioski, sekä saariston luontoa ja geologiaa esittelevä luontopolku.


title: Kantaatti nro 2 (Webern)

text: Anton Webern aloitti toisen kantaattinsa (op. 31) säveltämisen keväällä 1941. Se valmistui talvella 1943. Se on säveltäjän pisin teos ja jäi myös hänen viimeisekseen. Kantaesityksen johti Webernin kuoleman jälkeen Hans Rosbaud vuonna 1950. Kuusiosaisessa teoksessa lauletaan Hildegard Jonen runoja.


title: Kantaatti nro 2 (Webern)

text: Kantaatti on sävelletty sopraano- ja bassosolisteille, sekakuorolle ja orkesterille.


title: Mänty-yökkönen

text: Mänty-yökkönen ("Panolis flammea") on keväisin lentävä, ruskeankirjava yöperhonen. Esiintymisalueellaan se on monin paikoin metsätalouden tuholainen.


title: Mänty-yökkönen

text: Mänty-yökkönen on keskikokoinen yökkönen, jonka etusiipien perusväri vaihtelee kellanruskeasta tiilenpunaiseen. Siiven poikkiviivat ovat punaruskeita ja sekä rengastäplä että munuaistäplä ovat valkoiset, ja niitä saattaa yhdistää kapea kannas. Siiven keskisaarekkeessa on punaruskeita täpliä. Takasiivet ovat tummanharmaat. Siipiväli on 30–37 mm.


title: Mänty-yökkönen

text: Toukka on kirkkaanvihreä, ja sen selkäpuolella on pituussuuntaisia vaaleita raitoja, mikä naamioi sen erinomaisesti neulasten joukkoon. Sivuraitojen alapuolella on punertava reunus. Pää on ruskea.


title: Mänty-yökkönen

text: Laji elää havumetsissä koko Euroopan alueella. Suomessa lajia tavataan etelärannikolta ainakin Pohjois-Pohjanmaalle asti. Lentoaika ajoittuu huhtikuusta kesäkuun alkuun. Toukat ovat näkyvimmillään heinäkuussa.


title: Mänty-yökkönen

text: Aikuiset perhoset ovat yöaktiivisia. Ne vierailevat pajujen kukilla ja saattavat lentää valolle. Osassa esiintymisaluettaan mänty-yökkösen toukat voivat aiheuttaa huomattavaa vahinkoa metsätalousmetsille. Suomessa laji on elinalueensa rajoilla, eikä yökkösten tiedetä aiheuttaneen mainittavia tuhoja. Nuoret toukat syövät tuoreita neulasia, mutta siirtyvät vähitellen myös ylivuotisten neulasten kimppuun. Toukat syövät neulaset neulasen tyveen asti ja voivat runsaana esiintyessään syödä koko puun paljaaksi. Yökköstoukkien hyökkäys myös altistaa puun muiden tuholaisten jatkotuhoille. Mänty-yökkönen talvehtii maaperässä kotelona.


title: Mänty-yökkönen

text: Toukan ravintokasveja ovat eri mäntylajit ("Pinus" sp.), erityisesti kuitenkin metsämänty ("P. silvestris"). Joskus se elää myös muilla mäntykasveilla.


title: Mänty-yökkönen

text: Mänty-yökkösen saalistajia ovat: Calathus micropterus, korpikiitäjäinen ("Carabus glabratus"), tunturikiitäjäinen ("Carabus problematicus"), sinikiitäjäinen ("Carabus violaceus"), korppi ("Corvus corax"), punarinta ("Erithacus rubecula"), samettimuurahainen("Formica cinerea"), kaljukekomuurahainen ("Formica polyctena"), metsälukki ("Mitopus morio"), Nemastoma bimaculatum, lehtolukki ("Oligolophus tridens"), kuusitiainen ("Parus ater" syn. "Periparus ater"), talitiainen ("Parus major"), seinälukki ("Phalangium opilio"), metsäpäästäinen ("Sorex araneus"), punakylkirastas ("Turdus iliacus") ja räkättirastas ("Turdus pilaris").


title: J. Randy Taraborrelli

text: John Randall Taraborrelli on yhdysvaltalainen toimittaja ja elämäkertakirjailija. Taraborelli tunnetaan nykypäivän viihdyttäjien ja poliitikkojen elämäkertakirjailijana. Hän on myös toiminut kirjoittajana useissa viihdelehdissä Kanadassa, Englannissa ja Australiassa. HLisäksi hän on ollut televisiossa viihdetoimittajana ohjelmissa "Entertainment Tonight", "Good Morning America" ja "Larry King Live". Taraborelli on ollut poptähti Michael Jacksonin elämäkertakirjailija ja ystävä 40 vuoden ajan.


title: Kantaatti nro 1 (Webern)

text: Anton Webern sävelsi ensimmäisen kantaattinsa (op. 29) vuosina 1938–1939. Siihen kirjoitti sanat Webernin ystävä Hildegard Jone. Kolmesta lyhyestä osasta koostuva teos on sävelletty orkesterille, kuorolle ja sopraanolle.


title: Kustaa Aadolfin katu (Kokkola)

text: Kustaa Aadolfin katu on Kokkolassa sijaitseva katu. Katu on saanut nimensä Ruotsin kuningas Kustaa Aadolfin mukaan. Kustaa Aadolfin kadulla sijaitsee muun muassa Keskuskenttä ja Hollihaan koulu. Katu alkaa Rautatienkadun risteyksestä ja loppuu Pohjoisväylän kohdalla. Kustaa Aadolfin katu on yksi Kokkolan vilkkaimmista kaduista, ja sen risteävät kadut ovat Antti Chydeniuksen katu, Mariankatu, Libercinkatu, Falanderinkatu, Pakkahuoneenkatu, Torikatu ja Tehtaankatu. Kustaa Aadolfin katu on myös yksi Kokkolan pisimmistä kaduista.


title: Springfieldin ala-aste

text: Springfieldin ala-aste ("Springfield Elementary School") on fiktiivinen koulu Simpsonit-televisiosarjassa. Sitä käyvät muiden muassa Bart ja Lisa Simpson sekä muut Springfieldin lapset. Koulun rehtori on Seymour Skinner.


title: Springfieldin ala-aste

text: Springfieldin ala-aste on törkeästi alirahoitettu koulu ja vain vaivoin yrittää selvitä epäpätevien ja välinpitämättömien opettajiensa, johtokuntansa, henkilökuntansa ja oppilaidensa kanssa. 10. tuotantokauden jaksossa ”Kiitettävä” kerrotaan Springfieldin ala-asteen olleen äänestetty "Koko Missourin raihnaimmaksi kouluksi" ja että se on siirretty Springfieldiin tiili tiileltä sen surkeuden vuoksi. Koulun osoite on 19 Plympton Street. Se kerrottiin jaksossa 7. tuotantokauden jaksossa ”Tien päällä”. Koulun maskotti on puuma.


title: Springfieldin ala-aste

text: Useat koulun opettajat inhoavat työtään, ovat vajonneet lähes täydelliseen välinpitämättömyyteen ja polttavat tupakkaa ja juovat avoimesti koulupäivien aikana. Koulubussin kuljettaja Otto Mann käyttää myös huumeita ja ajaa vaarallisesti. Koulun ruoka on epähygieenistä ja lähes syömäkelvotonta.


title: Springfieldin ala-aste

text: W. Seymour Skinner (ääni Harry Shearer) on koulun rehtori, joka ponnistelee pitääkseen koulun hallinnassaan. Hän yrittää usein käyttää hyväkseen Lisa Simpsonin koulumenestystä saadakseen koko koulun näyttämään paremmalta.


title: Springfieldin ala-aste

text: Ylitarkastaja Gary Chalmers (ääni Hank Azaria) on Springfieldin koulualueen ylitarkastaja ja siten Skinnerin esimies. Hän on ankara ja huumorintajuton mies, jolla on lyhyt pinna ja alhainen sietokyky epäjärjestykselle. Aina kun hän saapuu kouluun tarkastukselle, siellä tapahtuu jokin katastrofi.


title: Springfieldin ala-aste

text: Leopold (ääni Dan Castellaneta) on ylitarkastaja Chalmersin avustaja. Hän on suuri, rujo ja pelottavan näköinen mies, yksi niistä harvoista Simpsonit-hahmoista, joilla on kulmakarvat. Hän esiinyy sarjassa harvoin.


title: Springfieldin ala-aste

text: Edna Krabappel (ääni Marcia Wallace) on neljännen luokan opettaja. Hän on menettänyt lähes kaiken intohimon työhönsä. Hänellä oli pitkään vaihteleva romanttinen suhde rehtori Skinnerin kanssa.


title: Springfieldin ala-aste

text: Krabappelin luokan oppilaita ovat muun muassa Bart Simpson, Milhouse Van Houten, Nelson Muntz, Martin Prince, Sherri ja Terri, Richard, Lewis ja Wendell.


title: Springfieldin ala-aste

text: Ääninäyttelijä Wallacen kuoltua Edna poistui sarjasta 25. tuotantokauden aikana ja on sen jälkeen ollut myös hahmona kuollut. Krabappelin luokka ei ole saanut uutta pysyvää opettajaa.


title: Springfieldin ala-aste

text: Elizabeth Hoover (ääni Maggie Roswell, 11.–13. kaudella Marcia Mitzman Gaven) on toisen luokan opettaja. Hän on Krabappeliakin pahemmin masentunut ja kyllästynyt työhönsä ja luokassa usein apaattinen ja välinpitämätön. Hän tupakoi ja käyttää alkoholia työpäivien aikana. Sarjan alussa neiti Hooverin hiukset olivat siniset ja jonkin aikaa punaiset, mutta sittemmin ne ovat vakiintuneet ruskeiksi.


title: Springfieldin ala-aste

text: Hooverin luokan oppilaita ovat muun muassa Lisa Simpson, Ralph Wiggum, Janey Powell ja Allison Taylor.


title: Springfieldin ala-aste

text: Neiti Hooverin tilalla oli lyhytaikaisesti innostava sijaisopettaja herra Bergstrom, kun Hoover luuli virheellisesti sairastavansa borrelioosia.


title: Springfieldin ala-aste

text: Dewey Largo (ääni Harry Shearer) on musiikinopettaja ja koulun soittokunnan johtaja. Hän on huono ja mielekuvitukseton kapellimestari, joten Lisa on tyytymätön hänen opetukseensa. Largo esiintyy näkyvästi Simpsonien alkutunnuksessa, jossa hän komentaa sooloilevan Lisan ulos luokasta kesken orkesteriharjoituksen. Largon tunneilla soitetaan usein Ison-Britannian kansallislaulua "God Save the Queen" tai John Philip Sousan paraatimarsseja verkkaisina ja ankeina versiona.


title: Springfieldin ala-aste

text: 17. tuotantokauden jaksossa ”Isää etsimässä” Largo saa tietää, että hänet hyväksyttiin nuoruudessaan arvostettuun Juilliard Schooliin, mutta hän ei koskaan saanut hyväksymiskirjettä. Saman kauden jaksossa ”Äänestä Homeria” kerrotaan, että Largo on homoseksuaali.


title: Springfieldin ala-aste

text: Brunella Pommelhorst (ääni Tress MacNeille) on liikunnanopettaja. Hän esiintyi ensi kerran 1. tuotantokauden jaksossa ”Lisan blues”, mutta hänen nimensä mainittiin ensi kerran vasta 6. kauden jaksossa ”Pennin venyttäjät”. Hänellä on vaaleat hiukset ja usein mukanaan pilli. Hän on lihaksikas ja maskuliinisen oloinen.


title: Springfieldin ala-aste

text: Valmentaja Krupt (ääni Hank Azaria) on liikunnanopettaja, joka tuli Pommelhorstin sijaiseksi 17. tuotantokauden jaksossa ”Herrasmies Willie”. Kruptin lempilaji on ”pommitus”, jossa hän heittelee lapsia aggressiivisesti polttopalloilla ja huutaa jatkuvasti: ”pommitusta, pommitusta!” ("bombardment, bombardment!"). On mahdollista, että hänen sukunimensä on johdettu sanasta "corrupt", joka tarkoittaa suomeksi turmeltunutta.


title: Springfieldin ala-aste

text: Audrey McConnell (ääni Tress MacNeille) on kolmannen luokan opettaja. Hän esiintyy vain 14. tuotantokauden jaksossa ”Luokkatoverit”.


title: Springfieldin ala-aste

text: Herra Glascock (suomeksi ”herra Lasikikkeli”) on 3. tuotantokauden jaksossa ”Kaksi uraa” ohimennen esiintynyt opettaja, jota pilkattiin nimensä vuoksi.


title: Springfieldin ala-aste

text: Herra Kincaid on kuvaamataidonopettaja. Hänet on nähty 3. kauden jaksossa ”Kaksi uraa” ja 19. kauden jaksossa ”Valkokankaan viisikko”, jossa hänen nimensä mainittiin ensi kertaa. Hän on hippi ja polttaa marijuanaa.


title: Springfieldin ala-aste

text: Herra Kupferberg (ääni Hank Azaria) on ranskanopettaja, joka ei osaa puhua ranskaa. Hän puhui vain yhdessä jaksossa, mutta näkyi myös vielä myöhemmissä.


title: Springfieldin ala-aste

text: Herra Johnson on kolmannen luokan liikunnanopettaja, ja hänet nähtiin ensi kertaa 19. kauden jaksossa ”Pojasta mieheksi”. Hän on köysikiipeilyn puolustaja.


title: Springfieldin ala-aste

text: Talonmies Willie (ääni Dan Castellaneta) on koulun skotlantilaissyntyinen talonmies, joka ajaa traktoria ja asuu torpassa koulun takana.


title: Springfieldin ala-aste

text: Otto Mann (ääni Harry Shearer) on koulubussinkuljettaja. Hän harrastaa rock-musiikkia ja huumeiden käyttöä ja ajaa hyvin holtittomasti. Hän on paremmissa väleissä lasten kanssa kuin koulun muu henkilökunta.


title: Springfieldin ala-aste

text: Ruokalan Doris (ääni Doris Grau, tämän kuoltua Tress MacNeille) on koulun kokki. Budjettirajoitusten vuoksi hän valmistaa ronskisti ruokia sellaisista aineksista kuin eläinten sisäelimistä ja jopa liikuntasalin matoista. Hänet on nähty myös koulun terveydenhoitajana.


title: Springfieldin ala-aste

text: Doriksen ääninäyttelijä, karheasta äänestään tunnettu Doris Grau kuoli keuhkosyöpään joulukuussa 1995. Tämän jälkeen Doris muutettiin harvakseltaan esiintyväksi puhumattomaksi taustahahmoksi, mutta 18. tuotantokaudelta alkaen hänelle alettiin uudelleen kirjoittaa vuorosanoja ja Tress MacNeille alkoi näytellä hahmoa. 7. tuotantokauden jaksosta ”Homerin joukkue” selviää, että ruokalan Doris on ”hinkuvaäänisenä teininä” ("Squeaky Voiced Teen") tunnetun nimettömän sivuhahmon äiti.


title: Springfieldin ala-aste

text: Tohtori J. Loren Pryor (ääni Harry Shearer) on koulun psykologi. Hän esiintyy ensi kerran 1. tuotantokauden jaksossa ”Nuori nero”, jossa hän päättää lähettää Bartin älyllisesti lahjakkaiden lasten kouluun tämän huijattua älykkyysosamäärätestissään. Pryor on myöhemmin nähty sarjassa muutaman kerran.


title: Springfieldin ala-aste

text: Myra on rehtori Skinnerin sihteeri 17. kauden jaksossa ”Lannistumaton Bart”.


title: Springfieldin ala-aste

text: Neiti Phipps (ääni Jo Ann Harris) on koulun terveydenhoitaja. Hän esiintyy puheroolissa vain 2. tuotantokauden jaksossa ”Ihme”, ja lisäksi puhumattomana 9. tuotantokauden jaksossa ”Saksofonin tarina”.


title: Springfieldin ala-aste

text: Talonmies Seamus on toinen talonmies koulussa ja talonmies Willien vihollinen. Hän esiintyy 13. tuotantokauden jaksossa ”Sarjakuva-Homer”.


title: Päivi Kantola

text: Päivi Kantola on suomalainen laulaja ja näyttelijä. Hän on valmistunut Sibelius-Akatemian oopperakoulutuksesta. Hän on näytellyt Helsingin Kaupunginteatterissa muun muassa "Les Misérables" ja "Risto Räppääjä" -musikaalien päärooleja. Hän on laulanut levylle monologioopperan "Arabian jänis – yksinäytöksinen ooppera lapsille". Levy oli ehdolla vuoden 2007 klassisen musiikin Emma-palkinnon saajaksi.


title: Norjan maantiede

text: Norjan maantiede tarkoittaa Norjan valtion hallitsemia alueita ja niillä esiintyviä ilmiöitä, jotka ovat maantieteellisen tieteenalan tarkastelun kohteena. Norja on pinta-alaltaan 323 787 neliökilometriä. Maa rajautuu lännessä Norjanmereen, etelässä Skagerrakin salmeen ja pohjoisessa Barentsinmereen. Norjan pääkaupunki on Oslo. Muita suuria kaupunkeja ovat Trondheim, Bergen, Stavanger, Kristiansand ja Tromssa. Norjalla on maarajaa Venäjän, Suomen ja Ruotsin kanssa.


title: Norjan maantiede

text: Norjan alue on suurimmaksi osaksi vuoristoa. Laajoja tasaisempia alueita on etupäässä vain maan kaakkoisosassa Oslonvuonon itäpuolella. Pohjoisempana Norjan ja Ruotsin rajalla on Skandien poimuvuoristo eli Kölivuoret. Norjan korkein vuori on Galdhøpiggen, joka sijaitsee Jotunheimenin vuoristossa. Norjan rannikko on mutkittelevaa, ja siinä on suuri joukko pitkiä ja kapeita vuonoja. Rantaviivan pituus vuonot ja saaret mukaan luettuna on 83 000 kilometriä, mistä saarten osuus on noin 58 000 kilometriä. Uudempien mittausten mukaan rantaviivaa on kokonaisuudessaan noin 103 000 km. Norjan pisin ja syvin vuono on Sognevuono. Norjassa on runsaasti järviä ja jokia. Suurin järvi on Mjøsa. Suurimpia jokia ovat Glomma, Gudbrandsdalslågen eli Lågen sekä Teno.


title: Norjan maantiede

text: Varsinaisen mannermaan lisäksi Norjan valtiolle kuuluvat Huippuvuoret () ja Karhusaari, Jan Mayen ja Bouvet’nsaari. Antarktiksella ja sen läheisyydessä sijaitsevat Kuningatar Maudin maa ja , joiden Norja katsoo kuuluvan itselleen. Kaikki tahot eivät kuitenkaan tunnusta Norjan oikeutta niihin.


title: Norjan maantiede

text: Suurta osaa Norjaa hallitsee vanha Skandien vuoristo. Norjan korkein vuori on Galdhøpiggen, joka sijaitsee Jotunheimenin vuoristossa. Se on 2 469 metriä korkea ja samalla Pohjois-Euroopan korkein vuori. Norjassa on runsaasti yli 2 000 metriä korkeita vuorenhuippuja, vaikkakin ne kaikki sijaitsevat koko maan mittakaavassa melko lähellä toisiaan, Opplandin, Sognin ja Fjordanen ja Hedmarkin lääneissä. Yli 2 000-metrisiä vuoria on Jotunheimenin, Breheimenin, Reinheimenin, Dovrefjellin ja Rondanen vuoristoissa. Näiden huippujen tarkkaa lukumäärää on hankala yksiselitteisesti kertoa, sillä se riippuu lähinnä pienimmästä topografisesta prominenssista, jolla yksittäinen huippu erotetaan muista maastonmuodoista. 2 000-metrisiä huippuja, joiden prominenssi on yli 50 metriä, on Norjassa 186. Eri tutkimuksissa on erotettu 230 huippua 30 metrin prominenssilla tai peräti yli 300 huippua 10 metrin prominenssilla. Korkeita, yli 1 000- ja 1 500-metrisiä vuoria on kuitenkin ympäri Skandien vuoristoa Pohjois-Norjaa myöten, missä korkein Lyngsalpan-vuoristossa sijaitseva huippu, Jiehkkevárri, yltää 1 833 metriin merenpinnan tasosta.


title: Norjan maantiede

text: Skandit on ajansaatossa joutunut voimakkaasti eroosion vaikutusten alaiseksi, minkä vuoksi vuorten profiili on keskimäärin melko loiva. Silti jotkin kovaa kivilajia olevat huiput ovat säilyttäneet terävän muotonsa. Jäätiköt ovat kovertaneet jyrkkiä laaksoja ja vuonoja rannikkoalueiden kallioiseen maastoon. Epätasaisessa maastossa on myös runsaasti vuorilta virtaavia puroja ja jokia, jotka ajan saatossa ovat synnyttäneet kulku-urilleen rotkoja ja V-laaksoja.


title: Norjan maantiede

text: Norjan maapinta-alasta noin prosentti eli 2 600 neliökilometriä on jäätiköiden peitossa. Jäätiköt ovat herkkiä ilmaston vaihteluille, minkä vuoksi niiden katsotaan olevan avainasemassa muuttuviin ilmasto-olosuhteisiin liittyvissä tutkimuksissa. Monien Norjassa olevien jäätiköiden systemaattiset pituuden muutoksiin liittyvät mittaukset alkoivat vuoden 1900 tietämillä. Aktiivisuus jäätiköiden tarkkailussa on sittemmin eri aikoina vaihdellut. Kuitenkin 1990-luvulla monet Norjan jäätiköistä alkoivat kasvaa, minkä vuoksi myös niiden seurantaan alettiin kiinnittää yhä enemmän huomiota.


title: Norjan maantiede

text: 1900-luvun aikana Norjan jäätiköt ovat pääsääntöisesti sulaneet pienemmiksi. Jäätikön reunan vetäytyminen on kuitenkin ollut yksilöllistä eri jäätiköiden välillä. Suurin mitatuista jäätikön vetäytymisistä on ollut 2,5 kilometriä. Kuitenkin vuoden 1900 aikoihin alkaneista jäätikkömittauksista lähtien on koettu useita sellaisiakin aikajaksoja, jolloin jäätiköt ovat osoittaneet kasvua. Joitakin poikkeuksia lukuun ottamatta sisämaan jäätiköt ovat pienentyneet koko mittaushistorian ajan. Sen sijaan monet lähempänä merta sijaitsevat jäätiköt ovat eri aikoina sekä kutistuneet että kasvaneet. Vuodesta 1930 vuoteen 1990 suurin osa Norjan jäätiköistä vetäytyi, mutta 1990-luvulla monet rannikoiden lähellä olevat jäätiköt alkoivat kasvaa. 2000-luvulla tapahtui huomattava muutos, kun suurin osa Norjan tarkkailun alaisista jäätiköistä pieneni nopeasti.


title: Norjan maantiede

text: Norjan kymmenen suurinta jäätikköä ovat:


title: Norjan maantiede

text: Vuonoja esiintyy paikoissa, joissa nykyinen tai entisajan jäätiköityminen on ulottunut nykyisen merenpinnan tason alapuolelle. Vuono syntyy, kun jäätikkö vetäytyy sen kaivertamasta, tyypillisesti U:n muotoisesta laaksosta, minkä jälkeen merivesi täyttää jäljelle jääneen laaksonpohjan. Tällaisten tapahtumien seurauksena on Norjankin rannikoille muodostunut lukuisia kapeita ja jyrkkäreunaisia, mereen yhteydessä olevia poukamia, jotka toisinaan voivat olla jopa yli 1 300 metriä syviä. Vuonon suulla merenpohja on kuitenkin matalammalla kuin peremmällä vuonossa. Tämä johtuu päätemoreeneista, joita muodostuu vuonojen suille jäätikön työntäessä maa-ainesta edellään pitkin laaksonpohjaa.


title: Norjan maantiede

text: Norjan pisin vuono on Sognevuono, jonka suulla sijaitsevilta saarilta on noin 200 kilometrin pituinen matka vuonon äkkijyrkkien kallioiden reunustamaan viimeiseen perukkaan. Suuret vuonot eivät ole suoraviivaisia tai rajoitu yhteen lahteen, vaan ne yleensä mutkittelevat suuresti ympäristön ehdoilla sekä haarautuvat oksamaisesti lukuisiin pienempiin vuonoihin. Vuonomaisemat, joita kevään kukkivat hedelmätarhat reunustavat lumihuippuisten vuorten taustoittamina, vetävät runsaasti matkailijoita puoleensa.


title: Norjan maantiede

text: Manner-Norjan pisimmät vuonot ovat:


title: Norjan maantiede

text: Norjan rannikolla vallitsee lauhkea meri-ilmasto. Atlantilta vyöryvät keskileveysasteiden liikkuvat matalapaineet tuovat sateita ja kovia tuulia. Etelässä sademäärät ovat suurempia kuin pohjoisessa. Sisämaan vuoristossa on arktinen ilmasto, talvella lunta, pakkasta ja kovaa tuulta. Oslon seudulla on maan ainoa alankoalue, ja siellä on talvisin kylmempää, mutta kesäisin lämpimämpää ja kuivempaa kuin rannikolla.


title: Norjan maantiede

text: Ilmastotaulukot Oslossa ja Bergenissä:


title: Norjan maantiede

text: Norjan mannerosasta 37 prosenttia on metsän peitossa. Yli puolet tästä, 23 prosenttia maa-alasta, on talousmetsää. Sitä käytetään sahatavaraksi ja sellu- ja paperiteollisuuden tarpeisiin. Metsän biomassa kasvaa, joten se toimii hiilinieluna. Pääasiallinen puulaji on metsäkuusi. Rannikoilla kasvaa hieskoivua, mutta sinne on istutettu myös kuusta ja sitkankuusta 1950-luvulta asti.


title: Norjan maantiede

text: Norjan uhanalaisten lajien listalla vuodelta 2006 on 31 nisäkästä, 78 lintua, 44 kalaa sekä viisi matelijaa ja sammakkoeläintä. Kaikkiaan uhanalaisia lajeja (kasvit, hyönteiset ja sienet mukaan lukien) on 1 988. Suurimmassa vaarassa ovat susi ja naali. Erilaiset luonnonsuojelualueet kattavat lähes 15 prosenttia Manner-Norjasta ja vielä suuremman osan Huippuvuorista.


title: Norjan maantiede

text: Manner-Norjassa on 34 kansallispuistoa, Huippuvuorilla seitsemän. Lähes 85 prosenttia kansallispuistoista on vuoristossa. Niissä on merkittyjä vaellusreittejä ja eritasoisia yöpymismahdollisuuksia, joiden sijoittelulla pyritään ohjaamaan kävijät pois kaikkein haavoittuvimmilta alueilta.


title: Norjan maantiede

text: Norja rajoittuu lännessä Norjanmereen, etelässä Skagerrakin salmeen ja pohjoisessa Barentsinmereen. Norjan pääkaupunki on Oslo. Muita suuria kaupunkeja ovat Trondheim, Bergen, Stavanger, Kristiansand ja Tromssa. Norjan asutus on keskittynyt rannikon kaupunkeihin, koska monet tulonlähteet ovat keskittyneet merelle tai rannalle (kalastus, öljy, laivanrakennus, merenkulku). Sisämaa on ollut aina harvaan asuttua, sillä sen ilmasto on ankara ja maasto vaikeakulkuista.


title: Norjan maantiede

text: Suurin osa Norjan maapinta-alasta sijaitsee Pohjois-Eurooppaan kuuluvan Skandinavian niemimaan Atlantin ja Jäämeren puoleisella rannikkoalueella, kun taas niemimaan itäpuolta hallitsee lähinnä Ruotsi. Norjan kanssa maarajaa jakavat Ruotsi, Suomi ja Venäjä. Pisin on Ruotsin vastainen raja, joka pääasiassa myötäilee Kölivuoristoa. Norjan ja Suomen välisestä rajasta vajaa puolet myötäilee jokia. Norjan manneralue sijaitsee suurin piirtein 57. ja 81. pohjoisen leveyspiirin sekä 4. ja 32. itäisen pituuspiirin välisellä alueella.


title: Norjan maantiede

text: Norjan maantieteellisiä alueita ovat:Läänien numerot viittaavat oikealla olevaan karttaan.


title: Norjan maantiede

text: Seuraavassa taulukossa on lueteltu Norjan 10 suurinta kuntaa.


title: Rantakatu (Kokkola)

text: Rantakatu on Kokkolassa sijaitseva katu. Rantakadulla on monia kaupparakennuksia, esim. Kauppakeskus Maxim, Chydenia ja Rantakulma. Rantakadulla on myös Best Western hotel Kokkola. Rantakatu alkaa Rautatienkadun risteyksestä, ja loppuu Antti Chydeniuksenkadun risteykseen. Rantakadun poikittaiset ja läheiset kadut ovat Pakkahuoneenkatu, Pormestarinkatu, Torikatu, Pitkänsillankatu ja: Tehtaankatu. Rantakatu kuuluu myös vanhaan kaupunkiin, eli Neristaniin.


title: Pampakirvinen

text: Pampakirvinen ("Anthus correndera") on eteläamerikkalainen varpuslintu. Sen elinympäristö käsittää matereen eteläosan Perusta, Pohjois-Chilestä, Boliviasta, Paraguaysta, Uruguaysta, Kaakkois-Brasilian Rio Grande do Sulista ja Pohjois-Argentiinasta Tulimaahan ja Falklandsaarille. Siitä tunnetaan viisi alalajia. Louis Jean Pierre Vieillot kuvaili lajin holotyypin Paraguaysta 1818.


title: Chris Carrabba

text: Chris "Ender" Carrabba (s. 10. huhtikuuta 1975 Connecticut, Yhdysvallat) on yhdysvaltalainen laulaja-lauluntekijä. Hän laulaa ja soittaa kitaraa yhtyeessä Dashboard Confessional. Hän lauloi lukion kuorossa, ja sai 15-vuotiaana ensimmäisen oman kitaransa. Hän opetteli soittamaan sitä itse, ja vuonna 2000 hän julkaisi ensimmäisen sooloalbuminsa "The Swiss Army Romance", alun perin ystäviensä ja perheensä iloksi. Valmistumisensa jälkeen Chris liittyi ensimmäiseen bändiinsä, jonka nimi oli The Vacant Andys. Hän soitti myöhemmin myös yhtyeessä Further Seems Forever. Nykyinen bändi Dashboard Confessional syntyi, kun Chris levytti "Drowning" EP:n Fiddler Recordsin kanssa. Bändi oli aluksi Chrisille pelkkä sivuprojekti. Yhtyeen nimi löytyi Carrabban mukaan biisin "The Sharp Hint of New Tears" sanoituksista.


title: Ruutumittari

text: Ruutumittari ("Chiasmia clathrata") on yleinen mittariperhonen.


title: Ruutumittari

text: Ulkonäön perusteella ruutumittaria ei oikeastaan voi sekoittaa mihinkään toiseen mittarilajiin. Se on väritykseltään selkeän mustavalkoinen, joskin "musta" on todellisuudessa tumman suklaanruskeaa, ja sekä etu-, että takasiivissä tummat raidat muodostavat valkoiselle pohjalle ruudukkoa muistuttavan kuvion. Tumman ja valkoisen värin suhteelliset osuudet vaihtelevat yksilöittäin jonkin verran, mutta yleensä molemmat värit ovat selvästi nähtävissä. Lennossa perhonen näyttää valkoiselta, mutta on huomattavasti pienempi kuin vaikkapa lanttuperhonen ja lentää lyhyitä pyrähdyksiä kasvillisuuden joukossa. Siipiväli on 18–28 mm, naaraat ovat koiraita pienempiä.


title: Ruutumittari

text: Esiintyy Euroopassa sekä Aasian ja Afrikan pohjoisosissa. Suomessa lajia esiintyy koko maassa, joskin Lapissa se ei ole yhtä yleinen. Aikuiset perhoset ovat lennossa toukokuun lopulta elokuun alkuun. Etenkin etelämpänä, lajilla voi olla loppukesällä toinen, vähälukuisempi sukupolvi.


title: Ruutumittari

text: Ruutumittari on avoimien paikkojen kuten niittyjen, rantojen ja joutomaiden laji. Monista muista yöaktiivisista mittariperhosista poiketen ruutumittari on aktiivinen myös päivällä. Se lentää tyypillisesti niityllä, pitkän heinikon joukossa laskeutuen lyhyen lentomatkan jälkeen kasvillisuuden joukkoon, missä se lepää siivet sivuille levitettynä. Ruutumittarit vierailevat ahkerasti kukilla. Laji talvehtii kotelona.


title: Ruutumittari

text: Toukka käyttää ravinnokseen pääasiassa erilaisia hernekasveja.


title: Etelägeorgiankirvinen

text: Etelägeorgiankirvinen ("Anthus antarcticus") on Etelä-Atlantilla sijaitsevan Etelä-Georgian saaren kotoperäinen varpuslintulaji. Se elää pääsaaren lisäksi lähistön pienemmillä luodoilla. Jean Cabanis kuvaili lajin holotyypin Etelä-Georgiasta vuonna 1884.


title: Paulaharju

text: Paulaharju on suomalainen sukunimi, joka on muun muassa seuraavilla henkilöillä:


title: Metsämittari

text: Metsämittari ("Ematurga atomaria") on metsäisten seutujen erittäin yleinen mittariperhonen.


title: Metsämittari

text: Metsämittarin sukupuolet eroavat ulkonäöltään jonkin verran. Koiraiden pääväri on tummanruskea ja sekä etu- että takasiivissä tummien poikkivöiden välisillä alueilla on nähtävissä runsaasti kellertäviä pilkkuja, jotka saattavat muodostaa siiville jopa kellertäviä alueita. Tuntosarvet ovat huomiota herättävän sulkamaiset. Naaraat ovat yleisvaikutelmaltaan selvästi koiraita harmaampia, ja niiden siivissä tummanruskeaa väriä rikkoo yleensä lähes valkoinen kuviointi. Tuntosarvet ovat rihmamaiset. Joskus tavataan lähes yksivärisiä yksilöitä. Metsämittarin siipiväli on 22–30 mm, naaraat ovat koiraita pienempiä.


title: Metsämittari

text: Lajia tavataan Euroopasta Siperian poikki Itä-Aasiaan. Suomessa lajia tavataan koko maassa. Lentoaika on toukokuun lopulta kesäkuun loppuun.


title: Metsämittari

text: Yöperhosmaisesta ulkonäöstään huolimatta metsämittari on aktiivinen vain valoisaan aikaan. Se on erittäin yleinen laji, joka viihtyy avoimissa metsissä, soilla ja tienvarsilla.


title: Metsämittari

text: Toukat syövät laajaa kirjoa eri kasvilajeja, mm. kanervaa, mustikkaa, juolukkaa, suopursua, koivuja sekä saroja.


title: Tammiritariyökkönen

text: Tammiritariyökkönen ("Catocala promissa") on ritariyökkösiin kuuluva, kookas perhoslaji. Se oli aikaisemmin luokiteltu Suomessa silmälläpidettäväksi, mutta vuoden 2010 kansallisessa uhanalaisarvioinnissa uudeksi luokaksi määriteltiin vaarantunut (VU).


title: Tammiritariyökkönen

text: Tammiritariyökkönen on verraten kookas perhonen, joka sijoittuu kuitenkin 60–65 mm siipivälillään ritariyökkösten pienempään päähän. Etusiivet ovat harmaan- ja ruskeankirjavat ja naamioivat lepäävän perhosen erittäin hyvin. Aaltoviiru ja muut poikkiviirut ovat voimakkaat ja sisemmän poikkiviirun siiven keskiosan puolella siipi on ensin varsin vaalea, sitten voimakkaasti varjostunut. Munuaistäplää tai rengastäplää ei juuri erotu, mutta siiven keskellä on pyöreähkö, vaalea täplä. Takasiivet ovat tummaa ulkoreunusta lukuun ottamatta kirkkaan karmiininpunaiset. Lisäksi keskellä on ohut, tumma juova.


title: Tammiritariyökkönen

text: Lajilta tunnetaan takasiiviltään kellertävä muoto "f. ochracea"


title: Tammiritariyökkönen

text: Toukka on harmaa ja siinä on mustaa kuviointia.


title: Tammiritariyökkönen

text: Tammiritariyökköstä tavataan Euroopassa, Pohjois-Afrikassa sekä Lähi-idässä. Suomessa laji esiintyy pääasiassa maan etelä- ja lounaisosissa sekä Ahvenanmaalla, mutta laji on levinnyt viime vuosina pohjoisemmaksi ja havaintoja on Keski-Suomen pohjoisosia myöten. Lentoaika on heinäkuun loppupuolelta elokuun lopulle huipun ollessa elokuun alussa. Turun Ruissalossa se on jokseenkin yleinen.


title: Tammiritariyökkönen

text: Suomessa tammiritariyökkönen saattaisi olla vieläkin harvinaisempi, ellei kanta saisi täydennystä ulkomailta lentäneistä yksilöistä.


title: Tammiritariyökkönen

text: Suhteellisen harvinainen ja yleensä myös lukumäärällisesti harvalukuinen laji, joka viihtyy tammea kasvavissa sekametsissä, puistoissa ja puutarhoissa. Aikuiset perhoset aterioivat kukilla ja ovat aktiivisia öisin. Laji tulee hyvin valolle, mutta huomattavasti paremmin makealle syötille. Muiden ritariyökkösten tapaan tammiritariyökkönen talvehtii munana.


title: Tammiritariyökkönen

text: Toukan ainoa ravintokasvi on tammi ("Quercus").


title: Ahmasjärvi (Kodisjoki)

text:
Ahmasjärvi on pieni järvi Kodisjoen kylän pohjoispuolella.
Sen pinta-ala on 2,2 hehtaaria ja rantaviivan pituus 0,9 kilometriä. Järvi on suurelta osin ruohottunut ja kasvillisuuden peitossa. Järvi laskee Kodisjokea pitkin Otajärveen.


title: Harri Saukkomaa

text: Harri Saukkomaa (s. 7. syyskuuta 1957 Keuruu) on suomalainen toimittaja ja viestintäyrittäjä. Hän on tehnyt erilaisia media-alan töitä ja toiminut muun muassa toimittajana, tuottajana ja erilaisissa johtotehtävissä.


title: Harri Saukkomaa

text: Saukkomaa aloitti toimittajanuransa Keskisuomalainen-lehdessä. Vuosina 1977–1979 hän toimi Jyväskylän Ylioppilaslehden päätoimittajana ja vuosina 1982–1983 Ylioppilaslehden päätoimittajana. Toimittajanura jatkui Helsingin Sanomissa, Suomen Kuvalehdessä ja tuottajana TV2:ssa. Vuonna 2000 Saukkomaa aloitti Yhtyneiden Kuvalehtien julkaisujohtajana. Myöhemmin hän toimi myös sisältöjohtajana. Nykyään hän toimii konsulttina omistamassaan Tekir Oy:ssä. Saukkomaa on tv-tuotantoyhtiö Susamuru Oy:n hallituksen puheenjohtaja.


title: Harri Saukkomaa

text: Vuonna 1990 Saukkomaalle myönnettiin Tiedonjulkistamisen valtionpalkinto ja vuonna 1991 hän sai Suomen Kuvalehden journalistipalkinnon.


title: Harri Saukkomaa

text: Saukkomaa julkaisi "Kuka tarvitsi Pentti Kouria" -nimisen kirjan vuonna 1991, joka kertoi niin sanotuista Kouri-kaupoista.


title: Harri Saukkomaa

text: Saukkomaan nimi oli esillä vuonna 2004 kun Yleisradiolle haettiin toimitusjohtajaa. Silloin tehtävään valittiin lopulta Mikael Jungner.


title: Harri Saukkomaa

text: Poliittiselta kannaltaan Saukkomaa ilmoittaa olevansa sitoutumaton. Nuoruudessaan hän oli aktiivinen keskustanuorissa.


title: Okrakirvinen

text: Okrakirvinen ("Anthus nattereri") on eteläamerikkalainen varpuslintu. Sen elinympäristö käsittää Paraguayn eteläosan, Koillis-Argentiinan ja Kaakkois-Brasilian. Philip Lutley Sclater kuvaili lajin holotyypin Rio Verdeltä São Paulosta Brasiliasta 1878. Laji on nimetty Johann Nattererin kunniaksi.


title: Karhunköynnös

text: Karhunköynnös ("Calystegia sepium"), myös isokierto tai joskus "elämänlanka", on kiertokasveihin kuuluva monivuotinen köynnöstävä ruoho. Karhunköynnöksellä on lukuisia alalajeja, joista Suomessa kasvaa kaksi, valkokarhunköynnös ("C. sepium" ssp. "sepium") ja punakarhunköynnös ("C. sepium" ssp. "spectabilis").


title: Karhunköynnös

text: Karhunköynnös on jopa kolmemetriseksi kasvava ruohovartinen köynnös. Lehdet ovat isot ja herttamaiset. Kukat sijaitsevat yksittäin lehtihangoissa muutaman senttimetrin mittaisten perien päissä. Teriöt ovat suuret, 3–6 senttimetriä leveät, suppilomaiset ja väriltään valkoiset tai vaaleanpunaiset. Karhunköynnös muistuttaa peltokiertoa ("Convolvulus arvensis"), mutta on sitä selvästi suurempi.


title: Karhunköynnös

text: Suomessa alalaji valkokarhunköynnös kasvaa alkuperäisenä harvinaisena etelärannikon merenrannoilla muun muassa pensaikoissa ja levävalleilla. Valkokarhunköynnös on Suomessa myös koristekasvina viljelty ja sitä tavataan usein viljelykarkulaisena puutarhoissa, joutomailla, asutuksen lähellä pensaikoissa ja kaatopaikoilla. Se on uustulokkaana melko laajalle levinnyt Etelä-Suomessa ja paikoin Keski-Suomessa. Toinen alalaji punakarhunköynnös on Suomessa myös koristekasvina käytetty ja sitä esiintyy paikoitellen viljelykarkulaisena.


title: Arokirvinen

text: Arokirvinen ("Anthus hellmayri") on eteläamerikkalainen varpuslintu. Sen elinympäristö käsittää Perun kaakkoisosan Andien itäpuolella ja sieltä edelleen itään Argentiinaan, Kaakkois-Brasiliaan, Kaakkois-Paraguayhin, Uruguayhin ja mahdollisesti Chilen eteläosiin. Siitä tunnetaan kolme alalajia. Ernst Hartert kuvaili lajin holotyypin Río Salílta Tucumánista Argentiinasta 1909. Laji on nimetty Carl Edward Hellmayrin kunniaksi.


title: Lenokki

text: Lenokki ("Brachymystax lenok") on pohjoisen Aasian kylmissä jokivesissä elävä hidaskasvuinen lohikala. Se tulee sukukypsäksi noin 40 senttimetrin pituisena ja kasvaa usein 55 sentin mittaiseksi. Painoennätys on kahdeksan kiloa. Kutuaikaan kala muuttuu tummanpunaiseksi ja selkä- ja rintaevät monivärisen kirjaviksi.


title: Lenokki

text: Lenokin levinneisyysalue kattaa lähes koko Siperian pohjoiseen virtaavat joet Obilta Kolymalle sekä Venäjän Kaukoidän Tyyneenmereen laskevat joet, muun muassa Amurin. Levinneisyysalue ulottuu Korean, Pohjois-Kiinan ja Mongolian puolelle. Lenokki ei vaella mereen.


title: Katkenneita kukkasia

text: Katkenneita kukkasia ("Broken Blossoms or The Yellow Man and the Girl", Suomessa myös nimellä "Murskattuja kukkia") on D. W. Griffithin ohjaama yhdysvaltalainen mykkä draamaelokuva vuodelta 1919. Elokuva perustuu Thomas Burken novelliin ”The Chink and the Child”. Elokuvan pääosia näyttelevät Lillian Gish ja Richard Barthelmess.


title: Katkenneita kukkasia

text: Katkenneita kukkasia pidetään yhtenä Griffithin parhaimmista elokuvista ja joidenkin kriitikoiden mielestä se on hänen mestariteoksensa.


title: Katkenneita kukkasia

text: Griffithiä oli syytetty rasismista "Kansakunnan synnyssä" 1915. "Suvaitsemattomuus" (1916) oli vastaus rasismisyytteille ja "Katkenneita kukkasia" jatkoi rasisminvastaista linjaa, sillä elokuva kertoo nuoren englantilaistytön ja kiinalaisen rakkaustarinan – todennäköisesti ensimmäinen kerta yhdysvaltalaisessa elokuvassa.


title: Pattijoen vesitorni

text: Pattijoen vesitorni on Raahen Vesi Oy:n omistama vesitorni Pattijoella Kamutanmäen alueella Raahessa. Suunnitteluvaiheessa sijoitusvaihtoehtona pidettiin Kuuselanmäkeä. Vuonna 1988 valmistuneen tornin on suunnitellut arkkitehtuuri- ja insinööritoimisto Alasaarela. Tornin vesitilavuus on 1 100 m³. Tornin rakennutti silloisen Pattijoen kunnan vesiyhtiö, jonka toimitusjohtajana toimineen Pentti Hannelinin mukaan vesitornia kutsuttiin leikillisesti ”Hannelinin ufoksi”.


title: Viking (satelliitti)

text:
Viking oli Ruotsin ensimmäinen satelliitti, jonka päätehtävänä oli tutkia magnetosfäärin ja ionosfäärin
plasmailmiöitä. Satelliitti laukaistiin avaruuteen 22. helmikuuta 1986 Ariane 1 -kantoraketilla Ranskan Guayanassa sijaitsevasta Kouroun avaruuskeskuksesta.


title: Viking (satelliitti)

text: Tämä pieni 286 kg:n painoinen Viking-satelliitti laukaistiin hyvin elliptiselle radalle 814–13 530 km:n korkeuteen, josta se pystyi tehokkaasti tutkimaan ilmakehän yläosia. Satelliitin kiertoaika maapallon ympäri on 261,2 minuuttia.


title: Viking (satelliitti)

text: Muodoltaan Viking on kahdeksankulmainen kappale, jonka halkaisija on 1,9 m ja korkeus 0,5 m.


title: Viking (satelliitti)

text: Satelliitti varustettiin viidellä mittalaitteella, joiden toteuttamiseen osallistui tutkijoita Norjasta, Tanskasta, Ranskasta, Kanadasta, Yhdysvalloista ja Saksasta.Viking-satelliitin toimintaiäksi suunniteltiin 240 päivää, mutta käytännössä se jatkoi mittauksia pidempään yhteensä 444 päivän ajan. Satelliitin toiminta päättyi 12. toukokuuta 1987. Satelliitin avulla saatiin merkittävää tietoa ilmakehän yläosien ominaisuuksista ja revontulista.


title: Viking (satelliitti)

text: Hankkeen toteuttajana toimi Swedish Space Corporation. Hankkeen kokonaiskustannukset olivat 20 miljoonaa dollaria (vuoden 1986 mukaan). Satelliitin valmisti Saab-Scania yhdessä amerikkalaisen Boeing-yhtiön kanssa.


title: Andienkirvinen

text: Andienkirvinen ("Anthus bogotensis") on eteläamerikkalainen varpuslintu. Sen elinympäristö käsittää Andien alueen Venezuelan luoteisosista Boliviaan ja Luoteis-Argentiinan Tucumániin. Philip Lutley Sclater kuvaili lajin holotyypin Kolumbian Santa Fe de Bogotásta 1855.


title: Tom Utley

text: Tom Utley on brittiläinen toimittaja, joka tällä hetkellä toimii Daily Mailin kirjoittajana. Hän toimi aikaisemmin The Daily Telegraphin kirjoittajana, mutta erosi vuoden 2006 alussa kun Daily Mail tarjosi 120 000 punnan palkaa. Tom Utley on roomalaiskatolilaisen toimittaja Peter Utleyn poika. Utley vastustaa tupakanvastaisia kampanjoita.


title: Most Wanted

text: Most Wanted voi viitata ainakin seuraaviin:


title: 3T

text: 3T on yhdysvaltalainen R&B-yhtye, jonka ovat perustaneet poptähti Michael Jacksonin veljen Tito Jacksonin pojat Tariano Adaryll Jackson II, Taryll Adren Jackson ja Tito Joe Jackson. Yhtyeen ensimmäisen studioalbumin, Brotherhood, tuottivat yhdessä Michael Jackson ja Kenneth Komisar ja se julkaistiin Jacksonin perustaman "MJJ Music" -yhtiön alaisuudessa. Albumia myytiin maailmanlaajuisesti noin kuusi miljoonaa kappaletta. Yhtyeen toinen studioalbumi, Identity, julkaistiin vuonna 2004.


title: C1 (höyryveturi)

text: C1 eli Bristollari oli Valtionrautateiden (VR) ensimmäinen varsinainen tavarajuniin tarkoitettu höyryveturi, jota käytettiin tosin myös sekajunissa ja myöhemmin vaihtotyöhönkin varikoilla Helsingissä, Pietarissa, Riihimäellä ja Turussa. Veturin vetovoima oli 3 200 kp.


title: C1 (höyryveturi)

text: C1-veturi numero 30 jäi vuonna 1918 Venäjälle, josta sitä ei palautettu koskaan takaisin Suomeen. Veturit hylättiin 1920-luvulla, mutta numero 21 säilyi ja kunnostettiin. Se on saanut paikkansa Suomen toiseksi vanhimpana säilyneenä veturina Suomen rautatiemuseossa Hyvinkäällä syksystä 1987 alkaen.


title: Chemnitzer FC

text: Chemnitzer FC on saksalainen jalkapalloseura Chemnitzistä.


title: Chemnitzer FC

text:
Chemnitzer FC:n edeltäjänä pidetään vuonna 1945 perustettua "SG Chemnitz Nordia". Tällä nimellä seura pelasi kolme kautta, jonka jälkeen nimeksi vaihdettiin "BSG Fewa Chemnitz". Seura pelasi kyseisellä nimellä kaksi kautta, jonka jälkeen uudeksi nimeksi otettiin "BSG Chemie Chemnitz". Vuonna 1951 kaupungin nimeksi vaihdettiin Karl-Marx-Stadt, jonka takia seuran nimeä vaihdettiin uudelleen. Vuonna 1966 otettiin käyttöön tunnetuin nimi "FC Karl-Marx-Stadt", jolla seura saavutti myös eniten menestystä. Kaudella 1966–1967 seura voitti ensimmäisen ja samalla ainoan Itä-Saksan mestaruutensa.
Kaudeksi 1970–1971 Karl-Marx-Stadt putosi DDR-Ligaan, mutta nousi heti yhden kauden jälkeen. 1980–luvun lopulla joukkue sijoittui kerran sarjan toiseksi ja kolmanneksi, jotka jäivät sen historian parhaimmiksi sarjasijoituksiksi DDR-Oberligassa. Kesällä 1990 seuran nimeksi vaihdettiin nykyinen "Chemnitzer FC". Kauden 1990–1991 päätteeksi seura sijoittui pääsarjan viidenneksi ja pääsi suoraan 2. Bundesliigaan. Chemnitzer FC onnistui säilyttämään sarjapaikkansa viiden kauden ajan sijoittuen parhaimmillaan neljänneksi. Kausiksi 1999–2001 seura nousi takaisin toiseksi korkeimmalle sarjatasolle, mutta putosi sen jälkeen Regionalligaan. Chemnitzer FC nousi kauden 2010–2011 päätteeksi 3. Ligaan.


title: Eyjafjallajökull

text: Eyjafjallajökull (ˈɛɪjaˌfjatlaˌjœkʏtl ) on jäätikkö Islannin eteläosassa. Sen alla on jäätikön mukaan nimetty Eyjafjallajökull-niminen tulivuori, joka on purkautunut vuosina 920, 1612, 1821–1823 ja 2010.


title: Eyjafjallajökull

text: Jäätikkö kuuluu Islannin korkeimpiin; sen korkein huippu kohoaa 1 666 metriin. Alas vuoren pohjoisreunaa ulottuu kaksi pitkää kielekettä: Gígjökull ja Steinsholtsjökull.


title: Eyjafjallajökull

text: Vuoden 2010 purkauksessa ilmakehään levisi laaja tuhkapilvi, jonka vuoksi lähes koko Euroopan lentoliikenne jouduttiin pysäyttämään muutamaksi päiväksi. Purkauksen jälkeen läheistä Katla-tulivuorta tarkkailtiin, koska näillä kahdella on ollut taipumus aktivoitua samoihin aikoihin.


title: Eyjafjallajökull

text: Nimi "Eyjafjallajökull" on yhdyssana, joka koostuu sanoista:


title: Eyjafjallajökull

text: Kirjaimellinen käännös olisi ”saarivuorten jäätikkö”. Nimi Eyjafjöll kuvaa tulivuoren massiivin eteläistä puolta pienine vuorineen, jotka muodostavat tulivuoren alaosan. Skógarin kylä ja museo ovat Eyjafjallajökullin alapuolisella alueella.


title: Eyjafjallajökull

text: Islannissa puhutaan jäätiköstä ja tulivuoresta samalla nimellä, sillä tulivuoria syntyy tällä Pohjois-Amerikan ja Euraasian mannerlaattojen rajavyöhykkeellä monenlaisiin paikkoihin, eivätkä ne muuta paikan nimeä. Kraatterit voidaan tarvittaessa nimetä myöhemmin.


title: Kultakirvinen

text: Kultakirvinen ("Tmetothylacus tenellus") on västäräkkien heimoon kuuluva itäafrikkalainen varpuslintu. Sen esiintymisalue ulottuu Sudanin kaakkoisosista ja Ugandan koillisosista etelään Tansanian koillis- ja keskiosiin. Jean Cabanis kuvaili lajin holotyypin Taitasta, Kenian kaakkoisosasta vuonna 1878.


title: PPL Park

text: PPL Park on jalkapallostadion Chesterissä Pennsylvaniassa Yhdysvalloissa. Se toimii Major League Soccer -seura Philadelphia Unionin kotistadionina. Stadion avattiin 27. kesäkuuta 2010, ja sen yleisökapasiteetti on 18 500 istumapaikkaa.


title: PPL Park

text: Major League Soccerin komissaarin Don Garberin mukaan liiga oli pitkään kiinnostunut Philadelphiasta markkina-alueena, mutta seudulla ei ollut sopivia olosuhteita MLS-joukkueelle. Maaliskuussa 2006 läheisessä New Jerseyn Glassborossa sijaitseva Rowan University ja Milestone Group aloittivat MLS:n tuella suunnitelmat sopivan stadionin rakentamisesta yliopiston kampuksen yhteyteen. Uuden MLS-joukkueen oli tarkoitus aloittaa stadionilla kaudella 2009, mutta projekti kaatui lopulta julkisen rahoituksen puutteeseen ennen rakennustöiden alkua.


title: PPL Park

text: Rowanin projektin kaaduttua sijoittajaryhmä Keystone Sports and Entertainment alkoi kaavailla jalkapallostadionia Pennsylvanian Chesteriin, jossa paikallishallinto osoittautui myötämielisemmäksi. Pennsylvanian osavaltio tuki projektia 47 miljoonalla dollarilla, Delawarejoen satamahallinto 10 miljoonalla dollarilla ja Delawaren piirikunta 30 miljoonalla dollarilla, mistä osa oli suunnattu muun lähialueen kehittämiseen (ks. Rivertown). Stadionin suunnitteli Rossetti Architects yhteistyössä ICON Venue Groupin kanssa ja rakensi TN Ward. Kokonaiskustannusarvio oli 115 miljoonaa Yhdysvaltain dollaria, mikä ylittyi lopulta seitsemällä miljoonalla dollarilla. Stadionin ja sen tontin omistaa Delawaren piirikunta. Käyttöoikeus on vuokrattu 30 vuodeksi erilliselle stadionyhtiölle, joka omistaa stadionin markkinointioikeudet.


title: PPL Park

text: Stadionsuunnitelmien konkretisoiduttua MLS myönsi Philadelphialle 28. helmikuuta 2008 uuden joukkueen, joka nimettiin myöhemmin Philadelphia Unioniksi, ja stadionin rakennustyöt alkoivat 1. joulukuuta 2008. 24. helmikuuta 2010 stadionin nimioikeudet myytiin 11 vuodeksi pennsylvanialaiselle energiayhtiölle PPL EnergyPlusille, minkä myötä stadion nimettiin PPL Parkiksi. Stadion avattiin 27. kesäkuuta 2010, jolloin Philadelphia Union kohtasi Seattle Soundersin MLS:n runkosarjaottelussa. Union voitti ottelun 3–1, ja stadionin historian ensimmäisen maalin teki Soundersin Pat Noonan.


title: PPL Park

text: Stadion sijaitsee Delawarejoen rannalla joen ylittävän Commodore Barry Bridgen länsipuolella vanhalla teollisuus- ja liiketontilla, joka puhdistettiin perusteellisesti nykyistä käyttöä varten.


title: PPL Park

text: PPL Park on erityisesti jalkapalloa varten suunniteltu stadion ("soccer-specific stadium"), ja sen yleisökapasiteetti jalkapallo-otteluissa on 18 500 istumapaikkaa. Stadionin ominaisuuksiin kuuluu 30 erikokoista aitiota, 1 000 neliömetrin klubitilat ja sisäänrakennettu konserttilava. Stadionin sivukatsomot on katettu. Joenpuoleinen 2 000 katsojapaikan päätykatsomo, joka tunnetaan nimellä The River End, on varattu Philadelphia Unionin Sons of Ben -kannattajaryhmälle. Stadionin ulkopuolella on joenvarsipuisto sekä aukio sisäänkäyntiä ja erilaisia tapahtumia varten. Tulevaisuudessa stadionia on mahdollista laajentaa 10 000 istumapaikalla ja 30 aitiolla.


title: PPL Park

text: Stadionin pelikentän mitat ovat 110 × 69 metriä, mitkä poikkeavat hieman IFAB:n suosituksesta (105 × 68 metriä). Pelialusta on varvasheinää ("Cynodon dactylon"), joka on yleisesti trooppisen ja subtrooppisen lämpövyöhykkeen nurmikentillä käytetty laji. Nurmi kasvatettiin Marylandissä ennen siirtämistä ja asentamista stadionille huhtikuussa 2010. Kentän alla on lämpöputkisto, joka pitää talvikuukausina nurmen lämpötilan yli nollan celsiusasteen.


title: PPL Park

text: Stadionin ohittavalla Commodore Barry Bridgellä kulkee U.S. Route 322, joka risteää pohjoisempana Yhdysvaltain itärannikon päätien Interstate 95:n kanssa. Stadionin läheisyyteen on rakenteilla uudet liittymät, joiden kautta autoilijoilla on suorempi pääsy sillalta stadionin paikoitusalueille. Pennsylvania Route 291 kulkee stadionin välittömässä läheisyydessä. Matkaa Pennsylvanian suurimman kaupungin Philadelphian keskustaan stadionilta on noin 27 kilometriä ja Philadelphian kansainväliselle lentoasemalle noin 16 kilometriä.


title: PPL Park

text: SEPTAn R2-rautatiellä (Newark–Philadelphia) on Chesterissä kaksi asemaa, Chester Transportation Center ja Highland Avenue. Ensimmäiseltä on ottelupäivinä sukkulabussiyhteys stadionille ja takaisin.


title: PPL Park

text: Lipunmyynti- ja ravitsemuspalveluista stadionilla vastaa philadelphialainen Comcast Spectacor tytäryhtiöineen sekä lähetystekniikasta, valotauluista ja muusta elektroniikasta Panasonic. Osana stadionin nimoikeudet ostaneen PPL EnergyPlusin kanssa tehtyä sopimusta stadionin energiantarve täytetään yhtiön toimittamalla uusiutuvalla energialla.


title: PPL Park

text: PPL Parkin pääasiallinen käyttäjä on jalkapallon miesten Major League Soccer -liigan Philadelphia Union. Naisten Women’s Professional Soccer -liigan Philadelphia Independence on suunnitellut pelaavansa stadionilla muutamia otteluita kaudella 2011 ja muuttavansa stadionille pysyvästi tulevaisuudessa. Lokakuussa 2010 sekä Yhdysvaltain miesten että naisten jalkapallomaajoukkue pelasi stadionilla harjoitusottelun. Läheisten Widener Universityn ja Villanova Universityn jalkapallojoukkueet ovat pelanneet stadionilla NCAA-otteluitaan.


title: PPL Park

text: Villanova Universityn miesten amerikkalaisen jalkapallon joukkueen mahdollisesta siirtymisestä PPL Parkille on keskusteltu. NCAA:n Big East Conference, jossa Villanova on niin sanottu non-football-jäsen, lähetti syyskuussa 2010 yliopistolle kutsun liittyä konferenssiin myös amerikkalaisessa jalkapallossa. Big Eastin joukkueet kilpailevat lajissa Division I FBS -tasolla, jossa vaatimuksena on muun muassa vähintään 15 000 -paikkainen stadion, mitä yliopiston oma Villanova Stadium ei täytä.


title: PPL Park

text: Kesäkuussa 2011 PPL Parkilla käydään kaksipäiväinen rugby sevensin yliopistomestaruusturnaus. Toukokuussa 2012 stadionilla pelataan NCAA:n miesten haavipallon puolivälieräotteluita.


title: PPL Park

text: Stadion on osa The Buccini/Pollin Groupin laajempaa 500 miljoonan dollarin Rivertown-projektia, jonka tarkoitus on piristää historiallisen Chesterin joenvarren elämää sekä kaupungin ja koko Delawaren piirikunnan työllisyyttä ja taloutta. Stadionin lisäksi alueelle rakennetaan kahdessa vaiheessa 186 rivitaloasuntoa, 225 muuta asuntoa, 40 400 neliömetriä toimistotilaa, 18 600 neliömetrin konferenssikeskus, 3 900 neliömetriä liiketilaa ja 1 350 auton parkkitalo. Vuonna 2004 lähistöllä sijaitseva entinen Philadelphia Electric Companyn voimalaitos uudistettiin toimisto- ja liiketilaksi, joka tunnetaan nykyään nimellä The Wharf at Rivertown.


title: International Launch Services

text: International Launch Services (ILS) on vuonna 1995 perustettu alun perin venäläis-yhdysvaltalainen ja vuodesta 2008 lähtien venäläinen rakettien myyntiyhtiö, joka myy Proton-laukaisuja Baikonurin kosmodromilta. Sen omistajat Lockheed Martin (sittemmin myynyt osuutensa Space Transport Inc.-yhtiölle, joka myi osuutensa Hrunitšev v. 2008), Hrunitšev ja Energija .


title: International Launch Services

text: Yrityksen toimipaikka on Restonissa, Virginiassa. Sillä on 60 työntekijää.


title: International Launch Services

text: Yhtiö on tehnyt noin 60 Proton-laukaisua.


title: Sotilaspartiohiihto olympialaisissa

text: Sotilaspartiohiihto on järjestetty talviolympialaisissa kerran virallisena lajina ja kolme kertaa näytöslajina. Vuoden 1924 sotilaspartiohiihto oli alun perin näytöslajina, mutta kansainvälinen olympiakomitea muutti lajin viralliseksi vuonna 2006. Näytöslajina sotilaspartiohiihto oli vuosina 1928, 1936 ja 1948. Sotilaspartiohiihdon moderni versio ampumahiihto otettiin olympiaohjelmaan vuonna 1960. Sotilaspartiohiihdon ainoan virallisen kultamitalin voitti Sveitsi.


title: Sotilaspartiohiihto olympialaisissa

text: "* (n) = näytöslaji"


title: Agul

text: Agul (, yläjuoksulla "Bolšoi Agul", Большо́й Агу́л) on Jenisein vesistöön kuuluvan Kanin sivujoki Irkutskin alueella ja Krasnojarskin aluepiirissä Venäjällä. Sen pituus on 347 kilometriä ja valuma-alueen laajuus 11 600 neliökilometriä.


title: Agul

text: Joki saa alkunsa itäisiltä Sajanvuorilta ja virtaa kohti pohjoista. Tärkein sivujoki on Kungus.


title: Tagul

text: Tagul (, yläjuoksulla "Malyi Tagul", Ма́лый Тагу́л) on Jenisein vesistöön kuuluvan Birjusan sivujoki Irkutskin alueella Venäjällä. Sen pituus on 300 kilometriä, valuma-alueen laajuus 7 990 neliökilometriä ja keskimääräinen virtaama 12 kilometrin päässä joen suusta 104 kuutiometriä sekunnissa.


title: Tagul

text: Joki saa alkunsa itäisten Sajanvuorten pohjoisrinteiltä ja virtaa kapeassa laaksossa muodostaen putouksia ja koskia. Se jäätyy loka-marraskuussa ja vapautuu jäistä toukokuussa.


title: Kan

text: Kan (, yläjuoksulla "Diki Kan", Дикий Кан) on Jenisein sivujoki Krasnojarskin aluepiirissä Venäjällä. Sen pituus on 629 kilometriä ja valuma-alueen laajuus 36 900 neliökilometriä.


title: Kan

text: Kan saa alkunsa itäisten Sajanvuorten pohjoisrinteiltä. Suurimmat sivujoet ovat Agul ja Rybnaja. Joen varrella sijaitsee Kanskin kaupunki.


title: Näsinsilta

text:
Näsinsilta on tiesilta Tampereella. Se sijaitsee Tammerkosken yläjuoksun ja Näsijärven yhtymäkohdassa rautatiesillan pohjoispuolella.
Näsinsilta muodostuu kahdesta sillasta. Silloista vanhempi on vuonna 1975 valmistunut pohjoinen silta. Se on 225 metriä pitkä ja 14,25 metriä leveä. Eteläinen silta valmistui vuonna 1997, ja se on 218 metriä pitkä ja 12,1 metriä leveä. Molemmat sillat ovat 5-aukkoisia teräspalkkisiltoja, joissa on teräsbetonikansi. Pohjoisen sillan kantava rakenne on kotelopalkki ja eteläisen sillan liittopalkki.


title: Näsinsilta

text: Sillan yli kulki Tampereen keskustan pohjoispuolinen ohikulkutie, joka oli osa valtatietä 12. Tampereella valtatien nimenä oli Mustalahden risteyksen länsipuolella Paasikiventie ja itäpuolella, missä Näsinsillatkin sijaitsevat, Kekkosentie. Ohikulkuliikenne silloilla loppui 15. marraskuuta 2016, jolloin liikenne siirtyi vastavalmistuneeseen rantatunneliin.


title: Näsinsilta

text: Liikenteen loppumisen jälkeen siltoja on käytetty Ranta-Tampellan rakentajien työmaaliikenteeseen sekä kevyenliikenteen väylänä. Ranta-Tampellan katuverkon rakentumisen yhteydessä eteläinen silta otetaan osaksi Tampereen kaupungin katuverkkoa, todennäköisesti vuonna 2019. Pohjoisen sillan käytölle ei ole vielä valmista suunnitelmaa.


title: Sotilaspartiohiihto talviolympialaisissa 1928

text: Vuoden 1928 talviolympialaisissa järjestettiin sotilaspartiohiihto näytöslajina Sankt Moritz'ssa, Sveitsissä. Joukkueita oli yhdeksän yhdeksästä eri maasta. Tapahtuma käytiin sunnuntaina, 12. helmikuuta 1928.


title: Pihamittari

text: Pihamittari ("Scotopteryx chenopodiata") on niittymäisten alueiden ja pihojen yleinen mittariperhonen.


title: Pihamittari

text: Pihamittarin koiras on väritykseltään lämpimänruskea, kun taas naaraiden ruskeaan väritykseen liittyy kuluneen harmaa vivahde. Molemmilla sukupuolilla etusiiven poikki kulkee leveä, tumma, harmaanruskea vyö, jonka molemmin puolin on kapeammat, tummanruskeat kaistaleet. Harmaanruskean vyön sisällä on musta siipitäplä. Kuluneet yksilöt voivat olla lähes tasaisen ruskeita. Pihamittarin etusiiven kärki on terävä ja tätä vaikutelmaa vielä korostaa siiven kärjen vinottainen tumma täplä. Takasiivet ovat harmaanruskeat. Siipiväli on 29–33 mm.


title: Pihamittari

text: Pihamittari on koko Euroopan alueella hyvin yleinen laji, ja sitä esiintyy Suomessa Etelä-Lappiin asti. Lentoaika on kesäkuun lopulta elokuun loppupuolelle.


title: Pihamittari

text: Pihamittari on nimensä mukaisesti pihapiireissä viihtyvä laji, jonka varsinaista elinympäristöä ovat erilaiset avoimet maastot. Perhonen on aktiivinen hämärässä, mutta voi häirittynä lentää päivälläkin. Talvehtii keskenkasvuisena toukkana.


title: Pihamittari

text: Toukka elää hernekasveilla, erityisesti niittynätkelmällä ("Lathyrus pratensis") ja hiirenvirnalla ("Vicia cracca").


The Variation of Animals and Plants under Domestication on Charles Darwinin kirjoittama tietokirja vuodelta 1868.


title: The Variation of Animals and Plants under Domestication

text: Teos käsittelee yksityiskohtaisesti lajien kesyttämistä ja kasvien hyötykäyttöä, mutta luvussa XXVII Darwin käsittelee perinnöllisyyteen liittyvää teoriaansa, josta hän käyttää nimitystä "Pangenesis".